Siyasətçinin nitqi, sözləri və hətta məntiqi həmişə bir qədər ziddiyyətli olur. Təbii ki, bu, bir imperativ deyil, amma nə edəsən ki, dünya siyasəti hələ də bu qüsurdan xilas ola bilməyib, hələ də kəskin və mülayim bəyanatlar biri – biri ilə çulğalaşmış formada təzahür edir. Amma dünya siyasətində getdikcə bir tendensiya üstünlük təşkil etməyə başlayır – siyasətçilər ən azı öz xalqı ilə səmimi olmağa, öz millətini aldatmamağa cəhd edir, çünki dünyada bir sistem kimi formalaşmaqda olan «institutlaşmış etibarsızlıq» mexanizmi və hamının biri – birinə nəzarəti bunu etməyə vadar edir. Sonuncu mexanizm daha çox demokratik dövlətlər üçün xarakterikdir. Qeyri – demokratik ölkə və regionlarda isə vəziyyət mürəkkəb olaraq qalır.\nBakıda İran prezidenti Əhmədinejadın qarşılanma mexanizmini diqqətlə izlədim. Təmtəraq, təntənə və yüksək qəbul. Əcəba, görən, Bakıya kim təşrif buyurub? Bu adamı Amerika universitetlərinin birində elə çıxış ərəfəsində necə adlandırmışdılar? Görən, dünyada bu adamı öz ölkəsində qəbul etmək və görmək arzusunda bulunan neçə ölkə var? Onu dinləmək və eşitmək arzusunda olanların sayı nə qədər olar? Bu suallar məni tərk etmirdi. Amma bir detal təəccüblənmək üçün elə bir əsas qoymurdu – Bakıda fəxri qarovul önündən son illərdə daha çox elə diktatorlar keçir... İran prezidenti də onlardan biri idi. Amma sadəcə birmi? Bax, bu suala birmənalı cavab vermək çətindir. İran prezidenti Bakıya Xəzər ilə bağlı sammitdə iştirak etmək üçün təşrif buyurmuş beş\nProblemlərin olmamasından necə danışmaq olar ki, İran elə bir – iki gün bundan əvvəl bəyan etdi ki, Xəzərdə 20 faizdən artıq paya iddia edir? İran Azərbaycanın su ərazilərinə və demək, Azərbaycan ərazisinə iddialıdır\nsahil dövlətinin başçısından sadəcə biri idi, yoxsa bu əlaqələr həm də əlavə bir məzmun kəsb edir? Bir yazıda bütün bu suallara cavab vermək çətindir, həm də ona görə çətindir ki, hələ də bu suallara hərənin öz cavabı var. «Bakıda rejimlərə selektiv yanaşmırlar» - demək məsələni təhrif etmək olardı, əslində belə bir yanaşma mövcuddur, çünki əvvəldə qeyd etdiyimiz kimi rəsmi Bakı və onun məmurları özlərini demokratik olmayan rejimlərlə daha rahat hiss edirlər. İran da qeyd olunan dövlətlərdən biridir və belə mənzərə ABŞ-ın Azərbaycan - İran münasibətlərində məhdud bir çevrə cızmaq və Qafqaz dövlətlərindən birini İrana qarşı sanksiyalara qoşmaq cəhdi fonunda çox – çox təzadlı və ziddiyyətli görünür. Elə buradaca bir sual yaranır: görəsən, Azərbaycanın İranla münasibətlərində mövcud olan problemlər onun ABŞ və digər güc mərkəzləri ilə əməkdaşlığının nəticələri tək təzahür edir, yoxsa bunun daha dərin kökləri var?\nPROBLEMLƏR HƏM VAR, HƏM DƏ YOXDUR\nQəribə məntiqdir, deyilmi? Hətta Taleyrana da bu məntiq çox ziddiyyətli və əcaib görünərdi. Problemlərin olmamasından necə danışmaq olar ki, İran elə bir – iki gün bundan əvvəl bəyan etdi ki, Xəzərdə 20 faizdən artıq paya iddia edir? Su əraziləri və su sərhədləri dövlətin ərazisinin mühüm hissəsini təşkil edir. İran Azərbaycanın su ərazilərinə və demək, Azərbaycan ərazisinə iddialıdır. Bəs belə olan halda o, Azərbaycanla Ermənistan arasında necə vasitəçilik edə bilər? Belə bir vəziyyət onu Ermənistanla bir cərgədə və bir cəbhədə hesab etməyə əsas vermirmi? Biz hələ onu demirik ki, İran nəinki Ermənistanla geniş əlaqələrə malikdir, hətta bir neçə dəfə Azərbaycanın işğal olunmuş ərazilərində bu dövlətlə iqtisadi layihələr həyata keçirməyə cəhd edib və ancaq Azərbaycanın israrlı tələblərindən sonra bu fikirlərindən daşınıb. Bütün bunlardan sonra Azərbaycan – İran münasibətlərinə diqqət yetirəndə adamın ağlına bircə ifadə gəlir: geosiyasi nonsens...\nYOLUN HAYANADIR, AZƏRBAYCAN?\nİran prezidentinin Bakıya səfəri günü məlum oldu ki, NATO-nun Parlament Assambleyası Gürcüstanın işğal olunmuş əraziləri ilə bağlı sənəd qəbul edib və bu ərazilərin Rusiya tərəfindən işğal olunduğunu bəyan edib. Elə bir neçə gün əvvəl də bildirilmişdi ki, NATO-nun PA –sı Qarabağ məsələsini öz gündəliyindən çıxarıb. Burada ziddiyyətli heç nə yoxdur. Son vaxtlar Bakı tərəfindən ən çox səsləndirilən bəyanat budur ki, Azərbaycan NATO –ya və AB-nə üzv olmaq fikrində deyil. Amma hiss olunur ki, Azərbaycanın belə bir ziddiyyətli davranışına yaxın vaxtlarda son qoyulacaq. Bu vaxta qədər ABŞ hökumətinin əlini – qolunu bağlayan Azərbaycandan Əfqanıstana və İraqa yük daşınmaları idi. İndi artıq Qazaxıstan da öz ərazisini bu məqsədlə təklif edib. Bu, o deməkdir ki, Azərbaycana və eləcə də Qırğızıstana bir alternativ yaranıb, ABŞ hökumətinin bu iki ölkədən asılılığı zəifləyib. Belə tendensiya ümid etməyə əsas verir ki, yaxın vaxtlarda Azərbaycanla ABŞ arasındakı maraqların yeni bir iyerarxiyası formalaşacaq, daha təhlükəsizlik məsələləri əvvəllər olduğu kimi birinci planda olmayacaq və ola bilsin, demokratiya və insan haqları məsələləri ön plana keçəcək.


Avropa çempionatının ən cəlbedici futbolçuları – FOTOLAR\n25 İyun 2016 15:18\nHamını, xüsusi ilə kişilər futbol üzrə Avropa çempionatında hansı ölkənin qalib olacağı maraqlandırır. Amma biz bu yazıda hansı ölkənin qabiliyyətə daha yaxın olması və bu çempionat barədə proqnoz verməyəcəyik.\nPublika.az bu dəfə oxucuları AÇ 2016-nın ən seksual futbolçuları ilə tanış edəcək:\nİtaliya yığmasının qapıçısı neçə ildir ki, planetin ən yaxşı qapıçısı olaraq qalır. Bunu biz yox, futbol assosiasiyası qərar verib. O, bir çox futbolçular, futbol mütəxəssisləri və məşqçilər tərəfindən ən yaxşı qapıçılarından biri kimi tarixə düşüb. Buffon "məşhur zərbə-saxlama"sı ilə tanınır. O, 2001-ci ildə 53 milyon avroya "Parma"dan "Yuventus"a transfer olunaraq tarixdə ən baha qapıçı adına yiyələnmişdi. Buffon İtaliya A Seriyasında ən çox qol buraxmadan oyun keçirmə rekordunu da özündə saxlayır.\nPortuqaliya yığmasının və "Real Madridin" hücumçusu dəfələrlə dünyanın ən yaxşı oyunçusu seçilib. Onun texnikası haqqında əfsanələr gəzir, futbolçu hər iki ayağı ilə, eləcə də başı ilə eyni dərəcədə mükəmməl qol vurur.\nKristiano Ronaldonun adı saysız-hesabsız eşq romanlarında hallansa da, qızların ona sevgisi tükənmir. Hətta futbolçunun bu yaxınlarda jurnalistin uzatdığı mikrofonu alıb gölə tullanması da onun sevilməsinə mane olmur.\nPolşa əsilli almaniyalı futbolçu Almaniya yığmasının ən yaxşı bombardirləri siyahısında 3-cü yerdə durur. O, Almaniya yığmasının həm də seks-simvol sayılır.\nAntuan Qrizman Fransa milli komandasının və İspaniyanın "Atletiko Madrid" klubunun hücumçusudur. Fransa Albaniya ilə oyunda son dəqiqələrdə qol vurmaqla fərqlənən oyunçu az qala milli qəhrəman oldu. Fransa qrupdan çıxsa da, mavigözlü sarışın yığmanın ən populyar oyunçusu adını qazandı. Yeri gəlmişkən, 24 yaşlı futbolçu "Atletiko" ilə müqavilənin müddətini uzadıb.\nYaraşıqlı futbolçu - Serxio Ramos İspaniya yığmasının tarixində keçirdiyi oyunların sayına görə, üçüncü yeri tutur. Peşəkar futbolçu həm də isə sevgi macəraları ilə məşhurdur.\nƏn məşhur polşalı futbolçu - "Bavariya" klubunun hücumçusu və Polşa yığmasının kapitanı Avropa çempionatının seçmə mərhələsində İrlandiya yığması ilə oyunda vurduğu qolla komandasını irəli çıxarmaqla fərqlənmişdi. O və xanımı Polşada Bekhemlər ailəsi qədər populyardır.


Mən cavab verirəm, amma mənim cavabım mənə bildirin ki, mən uyğun olmayan istifadəçilər ilə az və müvafiq şəkillər. Bundan başqa, mən cavab verirəm ilə istifadəçilər boş profillər. Mən tapıram bu təhqiramiz ki, siz istifadəçi kimi deyil bilərsiniz bir neçə dəqiqə çəkə yükləmək üçün bir neçə şəkil və yazı bir neçə təkliflər özü haqqında, ancaq söhbət etmək istəyirəm istifadəçi ilə olan seçdi vaxt etmək. Mən təşəkkür edirik, vaxtilə olduğu kimi, istifadəçi tərk etmək qərarına gəlib profil boş. Mənim tələblərinə cavab deyil, profil şəkillər, bio, ən azı, təkliflər və ilk mesajı olan deyil, daha az, daha çox sözləri var.\nMənim tələblər qaldı, BIOS var idi, ən azı bir sözlə. Mən qoşulmaq hər hansı bir tanışlıq saytı, ona görə ki, mən nifrət edirəm ki, mən bəyan etmək mənim bütün şəxsi məlumatları var, kimi gəlir və ya məlumat önəmlidir mənim üçün (çin, heyvan və ya nişanının Bürc). Mən cəhd qeydiyyatdan amma mən gördüm məlumat verməliyəm, mən dayandım.\nYox, bu, belə də olmalıdır\nMən üstünlük dating site mübadiləsi diqqət ilk hekayələr və ideyaları deyil, hər şey oldu müsabiqə və gözəllik gəlir. Mən bilirəm ki, adult dating site mövcud ola bilməz. Əgər kimsə olmayan bir fotoşəkil, bu qırmızı bayrağı. Bir çox variantları var biri ilə artıq göstər, belə böyük bir qırmızı bayrağı. Yox, mən ona görə yox ki, mənim üçün vacib bir insan kimi görünür, deyil gözəllik haqqında söhbət gedir, çox güman ki, açıqlığından və inam. Mən bilmək istəyirəm ki, hər kəs ilə mən də deyirəm ki, bu, real insan və ya. Əgər mən görürəm ki, bu app kimi Tinder boş profil mənim xoşuma gəlmir.\n← Dating online site\nüçün ən yaxşı app Android - Android orqan →


Ermənistanın Metsamor Atom Elektrik Stansiyası bağlanır – Səbəb? « A24 Xeber\nErmənistanın Metsamor Atom Elektrik Stansiyası bağlanır – Səbəb?\n01 İyun 2018 - 8:32\nCümə günü Metsamor AES-in reaktoru təmirə dayandırılır.\n“A24.az” xəbər verir ki, avqustun 1-də 4 nömrəli, qismən modernləşdirilmiş turbo aqreqata malik enerji blokunun işə salınması nəzərdə tutulur. 3 nömrəli turbo aqreqatın istismara verilməsi bu ilin dekabrına qədər planlaşdırılır.\nAparılan işlər nətcəsində enerji blokunun çıxış gücünün artması gözlənilir.\nReaktorlarının istismar müddəti çoxdan bitmiş olmasına baxmayaraq, Ermənistan hökumətinin proqramına AES-in istifadəsini 2026-ci ilə qədər davam etdirmək və yeni enerji bloklarının yaradılmasını həyata keçirmək daxildir.\nQeyd etmək lazımdır ki, Metsamor atom elektrik stansiyası regionda yeganə bu tipli qurğudur və 1986-cı ildə qəza nəticəsində fəaliyyəti tam dayandırılmış Çernobol atom elektrik stansiyasının texnologiyasına əsasən yaradılmışdır. Erməni AES-in ilk enerji bloku 1976-cı ilin dekabrında, ikincisi isə yanvar 1980-ci ildə istifadəyə verilmişdir. 1988-ci ilin dekabrında Spitak zəlzələsindən sonra 1989-cu ilin martında Metsamor AES-in fəaliyyəti dondurulmuşdur. İkinci enerji bloku 1995-ci ilin noyabr ayında respublikada baş verən enerji böhranı səbəbindən yenidən istifadəyə verildi.\nXatırladaq ki, Avropa İttifaqı atom elektrik stansiyanın bağlanılması üçün 100 milyon avro məbləğində yardım təklif edirdi, lakin Ermənistan bu təklifdən imtina edib milyonlarla insanın həyatını təhlükə altına atdı.\nErmənistan Metsamor atom elektrik stansiyasının bağlanması ilə bağlı Beynəlxalq Atom Enerjisi Agentliyinin təkliflərinə də heç bir məhəl qoymur.\nEkoloq və alimlərin fikrincə, bu bölgənin seysmoloji aktiv vəziyyəti, Metsamordakı nüvə elektrik stansiyasının istismarını olduqca təhlükəli bir məsələyə çevirir. Nəzərə alsaq ki, həmin AES-in istismar müddəti illər öncə bitib, onun gələcək istifadəsi bütün region üçün böyük fəlakətlə nəticələnə bilər.


İki nəfər arasında elmi müzakirə - Şiə-sünni dialoqu - 313NEWS.NET - FORUM\nSƏLƏFİ-TURAN, mən səni elmi müzakirəyə dəvət edirəm !\nAncaq özün şərt qoyub bu şərtlərlə müzakirə aparmağın ədalətə uyğun deyil...\nƏgər "özün yazıbb, özün pozursan sa" muzakirənin şərtlərində ədalətsizlik edirsənsə, böyük ehtimalla müzakirənin özündə də ədalətsizlik edəcəksən.\nOdur ki, mənim də şərtlərim var...\n1.Tələb etdiyim bütün dəlillərin, xüsusilə də, şiə hədislərinin ərəbcə ünvanını, mətnini yerləşdirib tərcümə edəcəksən!\n2. ŞİƏ TƏRƏFİNDƏN DƏLİL KİMİ GƏTİRDİYİN HƏDİSLƏRİN ŞİƏ ÜLƏMASI NƏZƏRİNDƏ SƏHİHLİYİNİ SÜBUT EDƏCƏKSƏN.\nBu şərtlər daxilində mən də sənə suallar verəcəyəm. Xahişivi qəbul edib birdən artıq sual verməyəcəyəm.\nƏgər bu şərtlərlə razısansa gəl Muzakirəyə başlayaq....\n1-ci sual ) azandan başla!\nÜçüncü bir şəxs ELMİ MÜZAKİRƏ ZAMANI müdaxilə etdiyi təqdirdə haqqımı həmin şəxsə halal eləmirəm!\nSƏLƏFİ -TURAN, sən "iki nəfər arasında" adlı bir mövzu açmısan.\nHeç məsələnin nədən ibarət olacağını da yazmamısan.\nİki nəfər arasında deyişmə ?\nİki nəfər arasında inadlaşma ?\nİki nəfər arasında cahilcə söhbət ?\nYoxsa, iki nəfər arasında elmi müzakirə ?\nƏgər elmi müzakirə variantını seçirsənsə, o zaman şərtlərimi qəbul elə başlayaq!\nYox, əgər özün bacarmırsansa, buyur sevə-sevə təriflədiyin Mədinə tələbələrivizdən birini göndər bura!\nQamət, Yaşar , Lixan və s. fərqi yoxdur. Kim gəlir gəlsin!\nƏgər həqiqətən sənin fikirləşdiyin kimi savadlı bir elm tələbəviz varsa və onlar gedib Mədinədə avaralanmaylblarsa, nə isə oxuyublarsa, sən mütləq bir nəfər tapaceysən ki, müzakirənin şərtlərini qəbul eləmiş olsun!\nO zaman məlum olacey ki, sizin Mədinə tələbələriviz də öz şeyxlərinin cızma-qaralarını oxuyub şiənin haqqında fikir irəli sürürlər yoxsa, həqiqətən də şiə mənbələrinə bələddilər ?\nÖzün camaata iftira eləyirdin ki, guya, camaat "şiə tənqid kitablarından oxuyub" birtərəfli mühakimə yürüdürlər!\nMən sizə aid olan məsələlərdə bircə dənə də olsun şiə kitabına müraciət etmədən, sizin mənbələrdən hədislər gətirib səhihliyini sübut edib ( sizin qəbul edəcəyiniz tərzdə) , alimlərivizin rəyini elə sizin öz kitablarınızdan gətirməyə hazıram!\nHədisin ərəbcəsini də, Azərbaycancasını da yazmağa hazıram! Mənbə də göstərməyə hazıram, lap link də yerləşdirməyə hazıram!\nBizim əqidəmizdə isə hər hansı bir məsələni sizin o "İKİ TƏRƏFLİ HÖKM YÜRÜDƏN" Mədinə tələbəviz ( indi kim gələcəksə ) bizim mənbələrdən hədisi gətirəcək, ərəbcəsini verəcək, ünvan söyləyəcək və tərcümə edəcək və tələb olunan halda link də yerləşdirəcək!\nBacaracaqmı ? Yoxsa, hansısa Osman Xəmisinin, Şeyx Adnanın, Zuğbinin danışıqlarından, cızma qaralarından şiələrə atılmış iftiraları təkrar edəcək ?\nMüzakirə vaxtı məlum olacey!\nO zaman sən də biləceysən ki, birtərəfli mühakimə yürüdən kimlərdi! Biz ya soz ?\nOnu da qeyd edim ki, əhli-sünnə mənbələrindən əlhəmdulilləh sən özün də təsəvvür edə bilməyəcəyin qədər məlumatlıyıq və bu mənbələrdə yazılanları şiə alimlərindən öyrənməməmişik.\nHətta, "bizim xəbərdar olduğumuz qədər sən özün sünni mənbələrindən, hətta, öz şeyxlərivizin yazılarından xəbərdar deyilsən, sünni hədis üsulunu bilmirsən" desəm hər halda yanılmaram.\nBunları da təkəbbürçülük üçün demirəm!\nSadəcə, bir tərəfli mühakimə yürütməyəcəyim üçün təminat verirəm!\nƏgər şərtləri qəbul etsən, özün də buna şahid olaceysən!\nAKKAni nikli istifadəçiyə :\n1.Əvvəla, özüvü təqdim elə, sonra da elmi dərəcəni bəyan elə!\nGörək - ƏGƏR QINAYIRSANSA - bizi qınayan alimdi ya cahil ?\n2. Bizi qınamaqdansa öz "sələfi" qardaşıvı qına! Çünki, cahil ola-ola müzakirəni ilk təklif edən sənin "sələf" qardaşın idi!\n3. Əgər camaatın cahillərindən olan İbn Teymiyyə "şeyxul-islam" adlanırsa və onunla eyni əqidədə olanlar "alim" adlanırsa və sən də onlar haqqında bu fikirdəsənsə deməli sənin üçün cahillə alim eynidir!\nBu halda sənin - kimin cahillərdən , yaxud, alimlərdən olmasını öyrənməyə çalışmağın mənasız bir şeydir!\n4. Bəs sən özün burda neynirsən ? Sən yalnız nə isə öyrənməyə gəlmisən ? Yoxsa, kiməsə, kimlərəsə nəyisə öyrətməyə gəlmisən ?\nƏgər sən burda kiminləsə müzakirə etmisənsə cahil kimi müzakirə etmisən ya alim kimi ?\nCahil kimi etmisənsə çox nahaq!\nAlim kimi etmisənsə, zəhmət olmasa qayıt əvvələ və birinci sualıma cavab ver!\n5. Sənə kim icazə verdi ki, müdaxilə edəsən ?\nelmi təhsil deyərkən nəyi nəzərdə tutursan ,hansısa məktəbi ya dini(fikhi,hədis,təfsir və s...)dərsi?\nəgər bunlar deyilsə onda buyur izah elə.\nƏssəlamu əleykum.MaşaAllah belə nitqə,əhsən!gözəl şərtlər qoymusan.Zərrə qədər insafı,ədaləti olan sələfi bu şərtlərlə razılaşsa,bəlkə haqqı tapar.\nVa Aleykum əs-salam va rahmətullahi va bərakətuhu qardaşım! Hər gününüz əhsən olsun! Amin!\nAllah onları hidayət eləsün! AmiN!\nqardash sen canin bagishla haqqini da halal ele bilmiyib senin yazdigin bashligi oxumuyub fikir bildirmishem.adminden xahish ederem pozar.men orda lishniyem.\nQardaşım, haqqım varsa halal olsun!\nİlk müdaxilə edən vahabilər oldular. Siz isə bizim - iki nəfərin söhbətinə yox, məhz bu vahabinin - yəni, üçüncü şəxsin, söhbətə icazəsiz daxil olan AKKAninin yersiz etirazına mudaxilə etmisiz.\nSizin təqsiriniz yoxdur və etirazınız haqlı etirazdı.\nAllah köməyiniz olsun qardaş.icazənizlə 2sual verim.Əlbətdə sizin bəhsə mane olmuramsa.İzn olarsa,sualımı verərəm.Onuda bildirimki,suallarımın sizin bəhsə aidiyatı yoxdur.\nQardaşım, əs-salamu aleykum va rahmətullahi və bərakətuhu.\nƏgər mövzuya aidiyyatı yoxdursa, əgər mümkündürsə PM vasitəsilə verin sualı.\nОтправлено 10 Апрель 2012 - 20:48\nÜzr istiyirəmPm nədir?bu forumda yeniyəm çox şeydən bixəbərəm.\nÜzrə ehtiyac yoxdur qardaşım. PM- şəxsi mesaj.\nEybi yox qaldsın.Mobil telefonla qoşulduğum üçün ola bilsin lazımi yazıları görmürəm.Vəs Səlamu aleykum v Rahmətullahi və bərakətuh.\nTamam qardaşım, əgər PM ilə yaza bilmirsizsə buyurun verin suallarınızı! )\nBirdaha Salam.Allah elmini artırsın.Qardaş,sual1.Ərəb dilini İslam məmbələrini(Qur'ani Kərim başda olmaqla)sərbəs oxuyub başa düşmək üçün harda öyrənmək olar?Yəni siz öyrədə bilən qardaşlar tanıyırsınızmı.sual.2.İmam Cəfər(ə.s)dan şəri hökmlərə aid(müctəhidlərin risaləsi kimi)məmbə,əsər,kitab varmı?dövrümüzə qədər gəlib çıxıbmı?Allah köməyuz olsun.\n1. Bəli! qardaşım, belə qardaşlar tanıyıram.\n2. Qardaşım, bir şeyin "İmam Cəfərin (ə) fiqhi " olması üçün mütləq İmam Cəfərdən (ə) risalə şəklində kitabın olması mühim deyildir.\nÇünki, "peyğəmbərimizin (s.a.s) şəriəti, fiqhi" anlayışını da təsdiq edən həmin formada peyğəmbərin (s.a.s) özündən bircə dənə də kitab yoxdur.\nBu mövzu ona görə açılmışdı ki, "SƏLƏFİ-TURAN" adlı vahabi şərtləri qəbul edəcəyi təqdirdə yalnız iki nəfər arasında müzakirə edilsin.\n"SƏLƏFİ_TURAN"-ın təklifi qəbul etməyə qüdrəti çatmadı. Bunu da belə izah etdi ki, "mən ərəb dilini bilmirəm".\nAmma, burda bir nasibi var . Qabaqlar "arab" nikiylə daxil olardı.\nİNdi niki "bura_gəl_əəə" -dir.\nBu nasibinin həm əxlaqsızlığı, həm nasibiliyi, həm də kəzzəbliyi dəfələrlə sübut olunub .\nBu nasibi iddia edib ki, SƏHV ELƏMİRSƏ 20 ilə yaxın ərəb ölkəsində yaşayıb və ərəb dilini güclü bilir.\nDeməli, bunda şərtlərin biri hazırdı.\nİkinci şərti də qəbul etsə buyursun müzakirə edək!\nİNdi deyək ki, bu da vahabilərin savadlılarındandı.\nBu nasibini bu mövzuya dəvət edirəm və zəmanət də verirəm ki, bu mövzuda müzakirələrə o və məndən başqa heç kəs qatılmasın!\nBirinci mövzu :\n"Allahın əli" , "Allahın ovcu" , "Allahın üzü" və s. bu kimi anlayışları "şey" adlandırmaq olarmı ?\nOrda- burda artistlik eləməkdənsə ,\nBuyur bəri gəl əəə!\ncafari и Mezlumlar это нравится\nОтправлено 06 Май 2012 - 15:09\nSən cahilsən. Sənin ümumiyyətlə İslamdan xəbərin yoxdur.\nHansı məktəbi bitiribsən xəbərim yoxdur. Şeytana köməklik göstərirsən, cahilləri azdırırsan, insanları qəbirləri, pirləri, əməlisaleh insanları Allaha şərik qoşmağa dəvət edirsən.\nSənin yazılarıva baxıram. Söz fırlatmaqla suallara cavab verirsən. Suallara cavab vermək əvəzinə daha çox suallar verirsən.\nCavablarında demək olar ki, heç bir hədisdən istifadə etmirsən. Sən imamların yolu ilə necə gedirsən?\nSən cahil hələ bilmirsən ki, Quran Sünnə ilə izah olunur. Quran ayələrini öz ağlıva və alimlərivin ağlına görə istədiyin kimi yozursan.\nYozumlarıva dair bir dənə Sünnədən sübut gətirmirsən.\nMən elm tələbəsi deyiləm. Ancaq sənin bu dəvətini qəbul edirəm. Mənim də şərtim odur ki, hər kəs ərəbcə qoyduğu mətni azərbaycan dilinə tərcümə edəcək ki, hamı başa düşsün. Allahın izni ilə hamı sənin necə cahil olduğunu görəcək.\nİlk öncə Sələfi Turanın söhbətini yekunlaşdıraq.\n'Allahın Əlləri var' demək düzgündür, ya 'Allahın Əlləri yoxdur' demək düzgündür?\nSuala konkret cavab ver. İki variantdan birini seç. Fırlatma.\nAbdurrahmən nikli istifadəçi,\nYazdığın bütün cəfəngiyyatın cahilliyindən qaynaqlandığı gün kimi ortadadır.\nOdur ki, səni cahilliyivə görə bu səfər üzrlü hesab edirəm əxican .\nAmma, gələk sənin təklifi qəbul etmək məsələnə!\nBismilləh. SƏnin qoyduğun şərt zatən bizim qoyduğumuz şərtlər arasındadır.\nHər iki şərti də qəbul edirsənsə buyuraq müzakirə edək!\nQaldı ki, sənin mövzunu təyin etməyinə ...\nSənə kim ixtiyar verib ki, mövzunu təyin edəsən ?\nƏgər özüvü ixtiyar sahibi bilirsənsə artıq ilk sualı mən vermişəm. Deməli, biz də ixtiyar sahibiyik.\nBirinci sual və birinci mövzu açılıb.\nƏGƏR QOYDUĞUM ŞƏRTLƏRİ qəbul edirsənsə, fikrivi bildir.\nNəzərinə çatdırım ki, sənin şərtin qəbuldur!\nÇünki, zatən qoyduğum şərtlərdən biri də elə bu idi.\nQaldı ki, "sən cahilsən" , " hamı sənin necə cahil olduğunu görəcək", " söhbəti fırladırsan" ,\n"Sən cahilsən. Sənin ümumiyyətlə İslamdan xəbərin yoxdur.\nHansı məktəbi bitiribsən xəbərim yoxdur. Şeytana köməklik göstərirsən, cahilləri azdırırsan, insanları qəbirləri, pirləri, əməlisaleh insanları Allaha şərik qoşmağa dəvət edirsən." və sair bu kimi iftira, böhtan və yalanlarına ...\nSiz nasibi , xəvaric vahabilərin Allahdan qorxmadan belə yalan, yalnış danışmaqları , müsəlmanlara iftira atmaqları artıq adi hal alıb ....\nOdur ki, əxican, atdığın bu iftiralara görə, etdiyin bu təkfirlərə görə ..Yenə də səni cahil olduğuna görə üzrlü hesab edir, özün istəməsən də özüm sənə haqqımı halal edirəm.\nAllahdan arzu edirəm ki, səni islah eləsün! Allahın izni ilə gerçək islamı, gerçək əhli-sünnə əqidəsi olan şiəliyi dərk edib tövbə edib qəbul edəsən! )\nYenə də qeyd edirəm. Cəhalətinə görə səni üzrlü hesab edirəm əxican!\nCavabını gözləyəcəyəm inşaAllah!\nAbdurrahmən nikli istifadəçi ..\nArtıq iki nəfər bu şərtlər daxilində müzakirə etməkdən boyun qaçırıb .\n2. 20 ilə yaxın ( səhv eləmirəmsə rəqəm belə idi ) ərəb ölkəsində yaşadığını , ərəb dilini güclü bildiyini iddia edən , amma, ərəbcə sadə suala cavab verə bilməyən , bir vaxtlar arab nikiylə forumda iştirak edən, nasibi, əxlaqsız vahabinin biri. İndi də niki "bəri_gəl_əəə"-dir.\nİndi sənə iki sualım var :\n1. SƏn qeyd etdiyim şərtlər daxilində təklifi qəbul edirsənsə buyur fikrini bildir.\nYox , əgər təklifi qəbul etmirsənsə, o zaman sənin də adıvı üçüncü sıraya yazaq\n2. Sən yuxarıda adını sadaladıqlarım arasında ikinci şəxs , yəni, bir vaxtlar arab nikiylə , indi də bəri_gəl_əəə nikiylə foruma girən nasibisən ya yox ?\nОтправлено 06 Май 2012 - 16:42\nnasibi bəri_gəl_əəə nikli istifadəçi!\nArab nikiylə girdiyin vaxtlarda da , sonrakı niklərlə girdiyin vaxtlarda da sənin necə nasibi, əxlaqsız və cahil biri olduğu bizə dəfələrlə aydın olmuşdu. Səni burda tanıyanlar tanıyır.\nSən yalançısan, yalan danışırsan və Allahın ayələrinin məzmununu təhrif edib "dəlillər" gətirirsən.\nBunu da cahillikdən və bu elmlərdə qandığın bir şey olmadığına görə belə edirsən.\nSən ərəb dilini belə güclü bilirsənsə niyə görə suallarıma cavab vermirsən ?\nƏgər həqiqətən də yalandan burda "basıb-bağlamırsansa" həqiqətən də ərəb dilindən qandığın bir şey varsa, səni müzakirəyə dəvət edirəm\nBuyur bəri gəl əəəə!\nGəl müzakirə edək sənə Allahın izni ilə bir-bir yalanlarıvı göstərim!\nYalnız sən və mən!\nQəbulı edərsən lap yaxşı. Qəbul etməyib nə bəhanə gətirsən də, HƏTTA,BU TƏKLİFİMƏ HEÇ BİR CAVAB YAZMAYACAĞIN TƏQDİRDƏ DƏ bu sənin acizliyivin göstəricisidir! Özün bilərsən!\nəziz hürr qardaşım,\nALlah sizi hürr edib hürrlər cərgəsində Həzrəti Hürr (r.a) və ağası (ə) ilə məşhur eləsün! Amin!\nALlah sizdən razı olsun! Allah sizin də elminizi artırsın inşaAllah .\nQardaşım, dediklərinizlə razıyam ))\nİNşaAllah siz də bizim üçün dua edin! )\nBu yolunu azıb vahabi olmuş, amma, özünü "əhli-sünnə vəl camaat", və ya , "sələfi" hesab edən qardaşlar üçün də dua edin ki, Allah onları hidayət eləsün inşaAllah!\nОтправлено 08 Май 2012 - 14:49\nAbdurrahmən, nədənsə səsün çıxmadı!\nMəgər siz bilmirsiz ki, bura çox başıqapaqlı vahabilər qazdı -qazdı gəliblər ?\nBilmirsüz ki, axırda Allahın izni ilə qapaqlarını çıxartmışıq qazları uçub ?\nSənə üç gün vaxt!\nSUallarıma cavab verib şərtləri qəbul etməsən sənün də aduvı siyahiyə əlavə eləyəcəyəm inşaALlah .\nÜçüncü pillədə qərar tutarsan!\nОтправлено 08 Май 2012 - 16:09\nSəndən qorxduğumu fikirləşib sevinirsən?\nTələsmə, Allahın izni ilə kimin cahil olduğu bəlli olacaq.\nŞərtlərə gəldikdə isə sənin qoyduğun şərtləri qəbul edirəm.\nSənin verdiyi sualının cavabı mən verdiyim sualın müzakirəsindədir.\nOna görə mən verdiyim suala cavab ver, Allahın izni ilə sənin sualıva da cavab tapacayıq.\narab nikli istifadəçi olub olmadığımı soruşursan. Sənin üçün nə fərqi var mən həmin istifadəçiyəm ya deyiləm. Sən sələfilərlə müzakirə aparmaq istəyirsən. Mən də sələfi.\nOna görə suala cavab ver.\nSuala konkret cavab ver. İki variantdan birini seç.\nОтправлено 08 Май 2012 - 18:24\nƏvvəla, nə sən də sənin əqidən o qədər dəyərli deyildir ki, sənin hansısa hərəkətin mənim sevincimə ya da kədərimə səbəb olsun .\nİkincisi, bunun sevinib- sevinməməklə nə əlaqəsi var axı ? Səviyyən olsun ! )\nQətiyyən tələsmirəm əzizim. Allahın izni ilə kimin cahil olduğu çoxdan bəlli olub və sənin cahilliyin göz qabağındadır. Sadəcə, sən cahil olduğuna görə gözün də kordu və bunu görə bilmirsən.\nLap əla! O zaman buyur verdiyim suala cavab ver!\nBurda bizim üçün söz oyunu oynama!\nOna qalsa mən də sənə deyirəm ki, sənin verdiyin sualın muzakirəsi mənim verdiyim suala verəcəyin cavabdan sonra başlayacaq.\nİndi buyur verdiyim suala konkret cavab ver! Sözü fırlatma!\nNə artistlik edirsən mənim üçün burda əzizim ? )\nDemirsən konkret cavab vermək lazımdır ?\nKonkret sual vermişəm və müzakirə artıq açıq elan edilib . İndi buyur! Verdiyim suala cavab ver!\nOna görə zəhmət olmasa get bu artistliyi əxilərivin yanında elə!\nElə sən də zəhmət olmasa mənim verdiyim suala cavab ver .Allahın izni ilə sənin sualıva da cavab tapaceyik.\nƏvvəla, necə yəni nə fərqi var ?\nBizim həmin vələduzzina nasibi ilə müzakirəmiz çoxdan başlayıb və o verdiyim bir neçə suaı cavabsız qoyub. özü də tovhid bəhsində verdiyim sualı cavabsız qoyub.\nBundan əlavə, br neçə sərsəm iddialar irəli sürüb ki, mən həmin sərsəm iddiaların cavabını burda, təkə-tək müzakirə zamanı ondan almaq istəyirəm. Çünki, burda mütləq cavab verməli olduğuna görə sözü fırlada bilməyəcək və məcbur olub ya suala cavab verəcək ya da cahil olduğunu nümayiş etdirəcək.\nBundan əlavə, bu cahil Quran ayəsini öz ağlına uyğun şəkildə tərcümə edib ayənin məzmununu təhrif edib . )\nBundan da əlavə, bu nasibi açıq aşkar iftira atıb yalan danışıb )\nİndi əgər sən osansa artıq sənin cahilliyin sübut olunub )\nNiyə görə cavab verməkdən qaçırsan ki, osan ya yox ?\nƏgər bunun həqiqətən də fərqi yoxdusa, onda sənin üçün nə fərqi var ki, arab olub-olmadığını deyəsən ?\nSualı ilk mən vemrişəm. Ona görə də suala cavab ver!\nSənin suala cvavab verməmiş sual vermək haqqın yoxdur.\nƏgər sənin belə bir haqqın varsa, o zaman mənim də, belə bir haqqım var. Odur ki, mən də sənə əvvəldə verdiyim sualın cavabını istəyirəm )\nBuyur sualıma cavab ver! Bu artistliklərivi öz əxilərivin yanında edərsən )\nƏks təqdirdə sən suala cavab verməkdən boyun qaçırırsan!\nBuyur sən də sualıma konkret cavab ver . Milyon dənə variant olsa belə o variantların içindən doğru bildiyin bir variantı seçib cavab ver ! )\nÖzüvü ağıllı göstərməyə çalışma! )\nƏgər müzakirəni cahilliyivə salıb bu şəkildə davam etdirsən, sən də sadəcə "şərtləri qəbul etdim" deməklə artistlik elədiyini sübut etmiş olaceysən. Əgər şərtləri qəbul etmisənsə, o zaman buyur sualıma cavab ver.\nƏxican, nəzərivə çatdırım ki, mövzu açmamışdan qabaq da sizin belə artistlikləri edəcəyinizi təxmin edirdim. Çünki, sizin kimi artistlərlə birinci dəfə deyil rastlaşıram.\nBundan əlavə, mən sələfi yox, vahabi axtarıram ))\nÇünki, bilirəm ki, siz vahabilər nə qədər özüvüzə sələfi desəz də, vahabisiz.\nOdur ki, buyur iki sualıma konkret cavab ver!\n1. "Allahın əli" , "Allahın ovcu" , "Allahın üzü" və s. bu kimi anlayışları "şey" adlandırmaq olarmı ?\nEYNİLƏ SƏN ETDİYİN TƏLƏBİ SƏNDƏN EDİRƏM :\nSUALA KONKRET CAVAB VER! İKİ VARİANTDAN BİRİNİ SEÇ! FIRLATMA!\nBirinci sual mən sənə vermişəm!\nYenə də nəzərinə çatdırım ki, verdiyin sualıvın cavabı da verdiyim bu sual ətrafında aparacağımız müzakirə daxilindədir.\nOdur ki, artistlik eləmə!\n2. Buyur söylə görək sən həmin nasibi vələduzzina arabsan ya yox ?\nAbdurrahmən, nə qədər istəyirsən özüvə əl qateee, sənə faydası yoxdur!\nÇünki, suala ilk cavab verməli olan sənsən!\nBundan əlavə, əgər həmin arab nikli vələdüzzina nasibisənsə iki əlim boğazundadı. Yaxavı qurtara bilmiyeceysən Allahın izni ilə. Arab olduğun təqdirdə ya bu və digər suallarıma əxlaqla, ədəb-ərkanla cavab vereceysen, ya da Allahın izni ilə rədd olub çıxıb gedəceysən!\nYox əgər o deyilsənsə, bu açıq-aşkar söylə.\nO deyilsənsə də, yenə də ilk sualı mən vermişəm. Buyur konkret cavab ver! Sözü fırlatma!\nSalam aleykum va rahmetullahi va barakatuhu!\nN_ن_N Qardash, Allah elmini artirsin ve seni hifz elesin.Amin!\nMüzakirenize gatildigim ücün,haqqini halal ele.\nQardash, sen ne etsende garshi teref (Vahabiler) senin sualina cavab vermeyecekler.\nBununda sebebi gün kimi aydindir.Qardash Bunlara ancag "sual verme" programin yükleyibler.\nCavab verme,hidayet olmag ücün haqqi arashdirma ve bu kimi programlari,bunlara hele yüklemeyibler..)))\n"Arab" nikli sapigin da,bele bir iddiasi var idi ki,(Bakililar forumunda)21-ci esirde kime hansi iyneni vurublarsa oda o iynenein icinde olan maddenin tesiri esasinda hereket edecek...))\nQardash bunu, bunlar özleri etiraf edirler ki,bunlari Seud (vahabi) exileri iyneleyibler..))\nBunlarin ayilmasi cetin olar..\nAllahin rehmet va bereketi üzerine olsun.! Amin!


Bayramla elaqedar avtovagzalin is rejimi deyisdi - Azadliq Xeber\nBayramla elaqedar avtovagzalin is rejimi deyisdi\nBayramla əlaqədar avtovağzalın iş rejimi dəyişdi\n2018-08-14T11:45 xeber – Bakı Beynəlxalq Avtovağzal Kompleksi qarşıdan gələn Qurban bayramı ilə əlaqədar avqustun 15-dən 24-dək gücləndirilmiş iş rejimində fəaliyyət göstərəcək. Bu barədə Sputnik Azərbaycan-a Avtovağzal Kompleksindən məlumat verilib.\nBildirilib ki, bayram ərəfəsində yarana biləcək sərnişin sıxlığının qarşısını almaq məqsədilə bir sıra tədbirlər həyata keçirilir. Qeyd edək ki, hazırda gün ərzində 300-350 nəqliyyat vasitəsilə təxminən 10 min sərnişin yola salınırsa, bayram ərəfəsində 600-dən yuxarı reyslə 16 mindən çox sərnişin daşınması nəzərdə tutulub.\nSərnişinlərdən rica olunur ki, bayram günləri üçün səfər biletlərini bir neçə gün öncədən Avtovağzalın kassalarından, eləcə də onlayn qaydada 10 gün öncədən əldə etmələridir. Əlavə məlumat üçün +994 12 406 01 58/59 məlumat bürosu ilə əlaqə saxlaya bilərsiniz.


Cambalkon,Şüşələnmə - 055 644 56 00\n8-10 mm qatlanan\nby Cambalkon ,Şüşələnmə , Tent sistemləri, kölgə sistemləri, ofis şüşə arakəsmə , sürgü sistemləri,aliminum qapı pəncərə, hovuz şüşələnməsi, taxta aliminum,plastik qapı pəncərə\nPaylaşıldı: 2018-09-10 17:27:07\nBalkonları bağlamaq üçün çərçivəsiz şüşələnmə sistemləri əvəzsiz seçimdir.\nCambalkon sistemləri qış vaxtlarında balkonlarınızı külək və yağışdan, kombilərinizi şaxtadan qorumaq üçün vasitədir. Balkonun qapanmasına baxmayaraq panoromik mənzərə pozulmur. Tədqiqatlar onu göstərir ki, sistemlərin tam hermetik olmamasına baxmayaraq, həmin eyvana çıxan otaqlarda istiliyin saxlanılması üçün xeyli qənaətlidir.\nGözəl havalarda bu sistemləri bir kənara toplayaraq balkondan heç bağlanmamış kimi açıq istifadə edə bilərsiniz. Bu sistemlərlə balkon bağlandığı zaman məkanınız qorunur, soyuq və yağmurlu havaların yaratdığı təmir ehtiyacı azalır, görüntünü pozmayan və deformasiyaya uğramayan profillər məkanın estetik görüntüsünü qoruyur.\nCam balkon - çərçivəsiz, tam açılaraq yanlara yığılan şüşəbənd sistemləridir. Bu sistemlər evinizdə funksional və estetik bir balkon yaratmağın ən müasir üsuludur. Məkanlara rahatlıq və maneəsiz mənzərə qazandıran bu sistemlərdə şüşə lövhələr alüminyum rels üzərində hərəkət edərək sağa, sola və ya hər iki tərəfə yığılır. Ilin dörd mövsümündə istifadə edə biləcəyiniz cam balkon sizə məkanı istədiyiniz zaman tamam, qismən bağlamaq, və ya bütünlüklə açmaq, ya da küləyi istiqamətləndirmək kimi fərqli imkanlar verir. Istifadə olunan şüşələrin zərbəyədavamlı, yəni temperli olması, təhlükəsizliyinizi təmin edir. Bundan əlavə özündən pərdəli sistemdən istifadə etməklə günəş işığının qarşısını bütünlüklə və ya qismən ala bilərsiniz. Profillər alüminyum olduğundan paslanmır ki, bu da sistemin ömrünü bir bina ömrü qədər uzun edir. Çərçivəsiz şüşəbənd sistemləri eyvanın arxitektur quruluşunu pozmur, hətta bir çox rəng çeşidinin olması məkana dekorativ və estetik bir görünüş də bəxş edir. Ən önəmlisi isə sizi ətraf mühitin mənfi təsirlərindən – külək, yağış, toz, səs və s. qoruyur.\nAçılan sistemlər müxtəlif ola bilər:\n– kəndarlı və kəndarsız\n– özündən pərdəli və pərdəsiz\n– iki təkər və ya bir təkər üzərində hərəkət edən\n– Z tipli qatlanan\n– təkqat şüşə (adətən 8 və ya 10 mm) və ya şüşə paket\n– pultla idarə olunan\nBalkonlar düz olmaqla yanaşı oval, müxtəlif dərəcələrdə çoxbucaqlı ola bilər.\nBütün bu sistemləri balkonun ölçüsündən, görünüşündən asılı olmayaraq tətbiq etmək olar.\nPaket şüşələrdən ibarət cambalkon sistemləri.\nAzərbaycan, Bakı şəhəri, Səməd Vurğun 58/60 (AF center)\n+994 50 318 36 31\nWebsite created by : Development.az


Moskvada parad başladı - CANLI YAYIM - VİDEO » TEHSIL-PRESS Agentliyi\nMoskvada parad başladı - CANLI YAYIM - VİDEO\nRusiyanın paytaxtı Moskvada Qırmızı meydanda 9 May - Qələbə günü münasibətilə parad keçirilir.\nTehsil-press.az azvision.az-a istinadən bildirir ki, parada Rusiya Silahlı Qüvvələrinin 10 min hərbçisi, 135 ədəd yerüstü və 71 ədəd hava hərbi texnikası cəlb olunub.\nParadda Rusiya prezidenti Vladimir Putin, ölkənin baş naziri Dmitri Medvedev, Qazaxıstan Respublikasının prezidenti Nursultan Nazarbayev, Rusiyanın müdafiə naziri Serqey Şoyqu və digər hökumət, dövlət rəsmiləri iştirak edirlər.\n"Diqqət, danışır və göstərir Moskva, qulaq asın və Qırmızı meydana baxın!" ənənəvi sözlərindən sonra meydana Rusiya bayrağı çıxarılıb. Paradı qəbul edən ölkənin müdafiə naziri Serqey Şoyqu qələbə günü münasibəti ilə hərbçiləri təbrik edib.\nQeyd edək ki, paradın proqramına uyğun olaraq quruda hərəkət edən hərbi texnikanın keçidindən dərhal sonra, hərbi təyyarələrin uçuşu olacaq. Qırmızı meydandan "T-90" tankları, zirehli "BTR-82a", piyada döyüş maşınları "BMP-3", özüyeriyən haubitsalar "MSTA-S", zenit raket kompleksləri "Buk-M2", zenit raket-tank komplekslərinin keçidi nəzərdə tutulub. Qeyd edək ki, bu gün faşizm üzərində qələbədən 71 il keçir.\nXəbərin tarixi: 09.05.2016 / 12:38


Gürcüstanın müdafiə naziri seçkini saxtalaşdırmaqda ittiham olunur - Report.az\nGürcüstanın müdafiə naziri seçkini saxtalaşdırmaqda ittiham olunur\n1 Mart, 2016 14:10\nBakı. 1 mart. REPORT.AZ/ "Kim məni sorğu-sual etmək istəyirsə, buyursun".\n"Report" Gürcüstan KİV-inə istinadən xəbər verir ki, bunu ölkənin müdafiə naziri Tinatin Xidaşeli 2015-ci ilin oktyabrında Kaxetiya bölgəsinin Saqareco rayonunda parlamentə boş qalan yerə keçirilən seçkidə saxtalaşdırmada iştirakı ilə bağlı sualı cavablandırarkən deyib.\n"Fikrimcə, artıq nə lazımdırsa, hamısını demişəm. Sənədlər də üzdədir. Başa düşmək istəyən anlayacaq. Kim istəyir, qoy, məni sorğu-sual etsin. Hara istəyirlər gedərəm. İstədikləri sənədləri təqdim edərəm", - deyə Xidaşeli vurğulayıb.\nQeyd edək ki, Gürcüstanın Baş Prokuruluğu məsələyə dair ötən həftə "vəzifə səlahiyyətlərini aşmaq" maddəsi ilə cinayət işi açıb.\nBuna səbəb isə hakim "Gürcü arzusu" koalisiyasının deputatı Qoqi Topadzenin müdafiə naziri Tinatin Xidaşelini Saqarecoda keçirilən seçkinin saxtalaşdırmaq ittihamı etməsi olub. Deputat iddia edib ki, nazir səsvermə prosesində administrativ vasitələrdən yararlanaraq, seçkinin nəticəsinə təsir göstərib.\nQoqi Topadzenin ittihamı koalisiya üzvləri arasında etirazla qarşılanıb. Baş nazir Georgi Kvirikaşvili onun ittihamlarını "qəbuledilməz" adlandırıb. Deputatın koalisiyadan çıxarılacağı gözlənilir.


Feng Shui iki yataq otağı kimi təqdim edir. Yatağın ən sadə dərnəkləri yalnızlık, sülh, yuxu və istirahətdir. Burada sakit pastel rəngləri hakim olmalıdır, çünki yin bütün yumşaq qadın təbiətidir. Ancaq digər tərəfdən baxırsınızsa, yataq həm də cüt birləşən aktiv və güclü bir hərəkətdir. Bütün həyatıma baxaraq və nəhayət həyatınızın eyni adamını tapdığınız təqdirdə, yatağınızda yandırmağın güclü və müəyyən bir başlanğıcına sahib olmalısınız.\nFeng shui-də harmoniya yaradın\nBirincisi, yataq zolaqlarına diqqət yetirməliyik. Yataq otağında ehtiras və məhəbbət olmaq üçün, qırmızı rəng üstünlük verməlidir, əgər həqiqətən bu rəngi sevməsəniz, sonra çəhrayı və ya şaftalı tonları ala bilərsiniz. Mükəmməl yataq otağınızdakı birliyinizin qırmızı işıqlarını dəstəkləyəcək, xüsusilə körpəni gözləyən cütlərə ehtiyac var. Mavi və tünd mavi zinət əşyaları almağa dəyər deyil. Bu, soyuqluq və hətta rüsvayçılıq rəngidir. Ağ yataq nöqtədir. Amma açıq mavi tonlarda yatmaq üçün bir neçə gün sakit və hətta faydalıdır.\nİşığın yumşaq olması lazım olduğunu və ibra işıqlarının aşağıya baxması lazım olduğunu unutmusunuz (ancaq yatağın üstünə çəkiləcək olan buynuzu olan bir divar yoxdur). Duvarlar üçün demək olar ki ən yaxşı rəng seçimi yumşaq bir yaşıllıqdır. Daxili paltarda istifadə edilməməli olan mavi, xalçanın tonu olaraq qəbul edilə bilər.\nFeng Shui tərəfindən bir yataq otağı iki otaqdır, buna görə kəsilmiş çiçəklər və canlı bitkilər üçün yer yoxdur. Bu kimi bir şey yataq otağında olsaydı, bu, əlaqələrə maneə törədir. Buna görə yataq otağına ev heyvanlarına icazə verə bilməzsiniz. Akvarium da sıçrayış üçün bir yer deyil, heç bir dənizkənarı və hətta hidromasaj olmamalıdır ki, bu yanlış anlama və uykusuzluqdan ibarətdir.\nYataq otağı üçün "məhsuldar bir xarakter" şəklini seçmək daha yaxşıdır: kiçik uşaqlar, gözəl cütlər, olgun tərəvəzlər və meyvələr, gözəl çəməklər, lakin payızlar deyil. Çiçəklərin böyük görünüşlərindən qaçınmaq yaxşıdır.\nYataq otağına böyük zərər güzgü gətirir, nikah və məhəbbəti məhv edirlər. Xəyalları daha çox həssas olduğu üçün normal bir insanın fərqli astral aləmləri tərəfindən həyata keçirilə biləcəyini bilmək lazımdır, ancaq əksinə güzgü insanı xarici dünyaya gətirə bilər, bu sayədə hayaletler və poltergeistlər nüfuz edə bilər (yalnız güzgü ilə izah etmək lazım olan bir şeyi xatırlamaq lazımdır). Yataq otağı artıq güzgüdə olduqda, gecə onlar bir parça və ya pərdələr ilə bağlanmalıdır.\nİki pfen shui üçün yataq\nAyağınızla qapıya yatmaq mümkün deyil, ayaqlarınızı və ya başınızı tualetə işarə edə bilməzsiniz. Baş geyimləri pəncərənin yanında dayanmır. Yataqda bir səhv varsa, yenidən düzəldə bilərsiniz və pərdələr və ekranlardan istifadə edə bilərsiniz. Yataqda böyük obyektlər və kəskin künclər yönəldilməməlidir.\nYatağın ən doğru mövqeyi divarın yanında dayanarkən, hər iki tərəfin cütü üçün yer var. Yataq masalarının hesabatında deyilməlidir: bunlar yatağın üstündəki mümkün deyildir.\nHeç bir yataq otağında divan yox idi, onu iki hissəyə bölən bir yarıq, əlaqələri pozan, cütlüklər və cütlər bölür. Bir böyük ədyal ilə əhatə etmək lazımdır, birinin özünün olması lazımdır. Zalı artıq otaqda bir divan varsa, sadəcə sizi bölmək olmaz böyük bir döşək ala bilərsiniz.\nVə hələ də, böyük bir ikiqat yataq olmasa da, ayrı-ayrılıqda duran iki yatağa sahib olmaq daha yaxşıdır, əksinə, heç bir sevgi, harmoniya olmayacaqdır.\nİki balığın simvolu, hiyeroglif boyu və ya qırmızı iplə bağlanan bir mistik düyün simvolu: əlaqədə xoşbəxtlik və uğurlar çəkmək üçün, sonra yastıq altında kiçik bir düz maskot qoydu.\nDaxili sarı rəng\nÖlkə üslubunda yataq otağı\nDekor dekor elementi kimi\nUşaq yataq otağı üçün divar kağızı\nYeni 2017 Cock ilə zodiac işarələrini necə doğru qarşılamaq olar\nBalqabaq və şokolad tort "Payız palitrası"\nAt ətinin qızartması\nÇiçək xəyalları və ya yuxu çiçəklərində nə görmək\nSağ saçını və saç rəngi seçmək üçün necə\nAyvadan evdə çəkilmiş jelly\nQanadları toyuq resept\nSevgi pis bir şeydir\nBir ildən sonra uşağın daha yaxşı kilo alması üçün nə edir?\nHamiləliyin əlamətləri: erkən müddəti\nKöhnə ər və ya oğlan yuxu nədir?\nSaqqız saxlanması: faydaları və zərərləri


Shagird.az - Dünya çox yeməkdən məhv olacaq (ölkələr siyahısı)- Maraqlıdır\nMaraqlıdır » Dövlətlər\nDünya çox yeməkdən məhv olacaq (ölkələr siyahısı)\nSon 30 ildə piylənmədən əziyyət çəkən insanların sayında kəskin artım müşahidə olunur. 1980-ci ildə onların sayı 857 milyon nəfər idisə, 2013-cü ildə artıq 2 milyarda yüksəlib. Bu, təxminən dünya əhalisinin üçdə biri qədərdir.\nAzərTAc “vestifinance.ru” saytına istinadla xəbər verir ki, təkcə 2010-cu ildə piylənmədən yaranan fəsadlar səbəbi ilə 4 milyona yaxın insan həyatını itirib.\nSon zamanlar dünya əhalisi oturaq həyat tərzi sürür, bundan əlavə “fast food”, şirin içkilər və yüksək kalorili digər yeməklər də artıq çəkinin yaranmasına səbəb olur. Buna görə də piylənmə bir çox ölkələrdə əhalinin sağlamlığına təhlükə yaradan əsl epidemiyaya çevrilib.\nProqnozlara görə, müvafiq tədbirlər görülməsə, vaxt keçdikcə vəziyyət daha da pisləşəcək. “Global Burden of Disease” təşkilatının yeni tədqiqatı piylənmənin yüksək səviyyəsinin müşahidə edildiyi ilk 10 ölkəni müəyyənləşdirib. Kök insanların sayına görə mütləq liderlik\nABŞ-a məxsusdur: 78 milyon nəfər (yaşlı əhalinin 33 faizi). Sonrakı yerləri müvafiq ardıcıllıqla bu ölkələr tutur:\nÇin - 46 milyon (4,4 faiz),\nHindistan - 30 milyon (3,8 faiz),\nRusiya - 28 milyon (24,1 faiz),\nBraziliya - 22 milyon (16,2 faiz),\nMeksika - 20 milyon (26,9 faiz),\nMisir - 18 milyon (35,9 faiz),\nAlmaniya - 16 milyon (24,3 faiz),\nPakistan - 14 milyon (13,6 faiz)\nvə İndoneziya - 11 milyon (6,8 faiz) nəfər.\nƏgər bu tendensiya davam etsə, artıq 2030-cu ildə ABŞ-ın yaşlı əhalisinin tən yarısı köklükdən əziyyət çəkəcək.\nTədqiqatın nəticələrinə görə, həmçinin müəyyən edilib ki, piylənmənin və onunla bağlı fəsadların müalicəsinə xərclənən vəsait ümumilikdə ildə 48 milyard dollardan 66 milyard dollara qədər arta, 2030-cu ildən sonra isə əmək qabiliyyətinin azalması ilə əlaqədar iqtisadiyyata dəyən zərər ildə 390-580 milyard dollar təşkil edə bilər.\nBu səhifə 1158 dəfə baxılıb\nDünya dillərinin əhəmiyyət səviyyəsi (reytinqi)\nAbu-Dabiyə getmişkən kosmosa da uçaq?\nMüəllif:Qonaq__6371061 (Əlavə edilib: 29.12.2014 10:36:05)\nooo allah elelerinden saxlasin amin


“Ölkə vətəndaşlarının sosial təminatını heç olmasa yaşayış minimumu həddində təmin edin” - KEÇMİŞ DEPUTAT HÖKUMƏTƏ SƏSLƏNDİ - Hürriyyət\n“Ölkə vətəndaşlarının sosial təminatını heç olmasa yaşayış minimumu həddində təmin edin” – KEÇMİŞ DEPUTAT HÖKUMƏTƏ SƏSLƏNDİ\n8 Aprel, 2020, 16:40\n“İnsanlar sizin pis idarəetmənizdən dilənirlər”\n“Hörmətli hökumət, supermarketlərin yanına yaxınlaşanda çörəkpulu istəyən orta yaşlı adamlar çoxalıb, bu həftə ərzində 3-cü adamdır ki, yaxınlaşıb pul istəyir. Bu, o deməkdir ki, insanlar əməkqabiliyyətli olsalar da, müxtəlif səbəblərdən, o cümlədən sizin pis idarəetmənizdən dilənirlər. Hələ inboxa yazan, zəng edən başqa xahişləri demirəm.. Yəqin mənə edilən müraciətlərdən başqa adamlara da edilir.. Biz 2009-cu ildə Referendumda "sosial dövlət" maddəsinə səs verərək Konstitusiyaya salmışıq.. Əgər vaxtınız olsa, onu da oxuyun və bu ölkənin vətəndaşlarının sosial təminatını heç olmasa yaşayış minimumu həddində təmin edin”. Hurriyyet.org xəbər verir ki, keçmiş deputat, iqtisadçı Nazim Bəydəmirli sosial şəbəkə hesabından hökumətə müraciət ünvanlayıb.\nBəydəmirli diqqətə çatdırıb ki, Gədəbəyin Şahdağ kəndindən Sevda xanım adlı seçici ona zəng edib:“Mənim yerimə “asan təyinat almış” deputatın telefonunu istəyir (əvvəllər də Rafiq doktoru 5 il məndən soruşduqları kimi) mən də problemini soruşuram…ailə başçısı yoxdur, 3 oğlunun biri Bakıda metaləritmə sexlərinin birində, ikincisi mebel sexlərinin birində işləyirlər. İkisinin də işi dayanıb (ehtimal ki, əmək müqavilələri yoxdur dəstək almayacaqlar), kirayədə yaşayırlar, pul yox, iş yox…..3-cü oğlu Ağcabədi rayonunda hərbi xidmətdə tərxis olunmaq vaxtı aprelin 1-də olsa da, buraxmayıblar…Bir xeyli danışdım, ürək-dirək verdim. Sonda soruşur ki, işsizliklə bağlı 190 manatdan necə yararlana bilərlər?Dedim, uşaqlara verin telefonumu baxaq görək, islahatçı nazirlərimizin yaratdığı “qohum, əqrəba, dost, tanış, sinif yoldaşı, məhlə dostu, bibi oğlu, dayı oğlu və s.” kateqoriyadan dolu olan kreativ sistemlərində nəsə imkan tapıb qeydiyyata ala bildirə biləcəmmi..”\nBəydəmirli onu da vurğulayıb ki, Azərbaycan başdan-ayağa belə idarə olunur: “Başlı-başını saxlasın, hər şey PR üçün, hər şey görüntü üçün, yaxşı kadrlardır, ingilis dilini də çoxumuzdan yaxşı bilirlər, ancaq azərbaycanlı-vətəndaş dilini bilmirlər”.


"Texribatlara cavab verdikde bizi günahlandırırlar" - Azadliq Xeber\n“Texribatlara cavab verdikde bizi günahlandırırlar”\n"Təxribatlara cavab verdikdə bizi günahlandırırlar"\n15:40 xeber – “Ermənistan hazırda regionda böyük təhlükə mənbəyinə çevrilib. Ermənistan silahlı qüvvələri Azərbaycanın işğal olunmuş ərazilərindən dinc əhaliyə mütəmadi olaraq atəş açır, hətta toy məclislərində iştirak edən insanlar belə atəşə tutulur və nəticədə mülki əhalimiz arasında itkilər olur. Azərbaycan tərəfi bu cür təxribatlara cavab verdikdə isə bizi günahlandırırlar.”\nBunu Azərbaycan Respublikasının Prezidenti İlham Əliyev ATƏT-in Minsk qrupunun həmsədrləri Pyer Andryönu (Fransa), İqor Popovu (Rusiya), Ceyms Uorliki (ABŞ) və ATƏT-in fəaliyyətdə olan sədrinin xüsusi nümayəndəsi Anji Kaspşiki qəbul edərkən qeyd edib.\nGörüşdə dövlət başçısı bildirib ki, beynəlxalq ictimaiyyət və xüsusilə də vasitəçilər Ermənistan tərəfinin bu azğınlaşmış hərəkətlərinə adekvat reaksiya vermirlər.\nPrezident İlham Əliyev vurğulayıb ki, Ermənistan rəhbərliyi təxribatlardan əl çəkmir. Keçən ilin oktyabrında prezidentlərin Paris danışıqlarından iki həftə keçməmiş Ermənistan işğal olunmuş Azərbaycan ərazilərində genişmiqyaslı hərbi təlimlərə başlamışdır. Ermənistan silahlı qüvvələrinə məxsus döyüş helikopterləri Azərbaycanın mövqelərinə hücumlar etmişdir.\nAzərbaycan tərəfi bir neçə gün buna cavab verməmişdir. Nəhayət, davamlı olaraq mövqelərimiz üzərində döyüş manevrləri həyata keçirən Ermənistan silahlı qüvvələrinin hərbi helikopterləri açıq şəkildə mövqelərimizə atəş açmağa cəhd etdikləri zaman məhv edilmişdir.\nİlham Əliyev onu da qeyd etdi ki, bu ilin sentyabrında Ermənistan silahlı qüvvələrinin diversiya qrupunun ərazimizdə təxribat törətmək cəhdlərinin də qarşısı alınmış və işğalçılar xeyli sayda itki vermişlər. Bütün bu təxribatlara görə Ermənistan prezidenti Serj Sarkisyan məsuliyyət daşıyır.\n“Bütün bunlar azmış kimi, bu yaxınlarda diktator Sarkisyan rejimi yeni bir siyasi təxribata əl atmış, Dağlıq Qarabağın Ermənistanın tərkib hissəsi olduğunu bildirmişdir. Bu, dözülməz, hətta Ermənistanın rəsmi mövqeyinə belə zidd olan bəyanata da, əfsuslar olsun ki, vasitəçilər tərəfindən heç bir cavab verilməmişdir.”\nİlham Əliyev qeyd edib ki, bütün bunlar Azərbaycan tərəfində böyük təəssüf hissi doğurur və vasitəçilərin Ermənistan-Azərbaycan Dağlıq Qarabağ münaqişəsinin həlli ilə bağlı missiyasına kölgə salır.\nGörüşdə Ermənistan-Azərbaycan, Dağlıq Qarabağ münaqişəsinin nizama salınması ilə bağlı danışıqların hazırkı vəziyyəti və perspektivlərinə dair fikir mübadiləsi aparıldı.


Deputat Milli Məclisdə Saatlının və mətbuatın problemini qaldırdı: "Nəyə görə onların qiyməti baha olmalıdır?" - Azinforum.az İnformasiya Portalı\nAna səhifə / Aktual / Deputat Milli Məclisdə Saatlının və mətbuatın problemini qaldırdı: “Nəyə görə onların qiyməti baha olmalıdır?”\nDeputat Milli Məclisdə Saatlının və mətbuatın problemini qaldırdı: “Nəyə görə onların qiyməti baha olmalıdır?”\n“2019-cu ilin dövlət büdcəsində keçən ilə nisbətən artım var. Bu, təhsilə, səhiyyəyə və digər sahələrə ayrılmış vəsaitlərin miqdarında özünü göstərir. Müsbət haldır. Əminəm ki, ölkəmizin inkişafı imkan verəcək ki, əhəmiyyətli artım bütün sahələri əhatə etsin. Eyni zamanda onu da nəzərə alaq ki, büdcə layihəsinin özü də kifayət qədər təkmil hazırlanıb”.\nMia.az xəbər verir ki, bu sözləri Milli Məclisin bu gün keçirilən iclasında Mətbuat Şurasının sədri, deputat Əflatun Amaşov deyib.\nDeputat sdaha sonra seçildiyi Saatlı rayonu ilə bağlı problemi qabardıb: “Mənim qaldıracağım məsələ kifayət qədər ciddidir. Son zamanlar kənd təsəsrrüfatının inkişafı ilə bağlı ciddi işlər görülür. Deputat seçildiyim Saatlı rayonunda da bunun şahidi oluruq. Keçən il 17 min hektar sahədə yalnız pambıq əkilmişdi. Bu da minlərlə insanın iş yeri ilə təmin olunması və rifahının yaxşılaşması deməkdir. Çox təəssüf ki, əkilən sahələrin bir hissəsinin suvarılması mümkün olmadığından bu, məhsuldarlığa mənfi təsir göstərdi. Habelə bəzi yerlərdə payız əkininin belə suvarılması mümkün olmadı.\nAraz çayının suvarma potensialı çox zəifdir. Seçicilərlə görüşərkən onlar dəfələrlə su problemini qaldırıblar. Hörmətli baş nazirimiz cənab Novruz Məmmədov buradadır. Onun da diqqətinə bu məsələni çatdırmaq istəyirəm. Əgər biz ümumən Muğan bölgəsində kənd təsərrüfanının inkişafını, yüksək məhsuldarlığı istəyiriksə, mütləq əraziyə Kür çayından su kanalı çəkməliyik. Mütəxəssislərin hesablamalarına görə, həmin kanalın uzunluğu 16-17 kilometr ola bilər. Məncə, bu işin başa gəlməsi elə də böyük vəsait tələb etməz. Ancaq bu kanalın sayəsində çox böyük ərazi kənd təsərrüfatı üçün münbit zonaya çevrilər”.\nƏflatun Amaşov daha sonra onlayn media ilə bağlı qaldırdığı məsələdən danışıb. O, eyni zamanda, çap məhsullarına və qəzet kağızına tətbiq edilən əlavə dəyər vergisinin ləğvini təklif edib:\n“Baxın, büdcəmiz artır. Əvvəlki illərdəki durğunluq demək olar, tam aradan qalxıb. Bu durumda məsələnin mahiyyətinə daha dərindən diqqət yetirək. Bəli, müqayisəli yanaşsaq, mediamızın iqtisadi durumu problemsiz deyil. Konkret rəqəmlər var, bu barədə çox danışmaq istəmirəm. Biz nəyə görə mediamızı əlavə yükdən qurtarmayaq? Bir halda ki, ƏDV-nin tətbiqindən dövlət büdcəsinə elə də böyük vəsait daxil olmur. Təqribən yarım milyon manat.\nHazır çap məhsullarını da götürək. Bunların əsas qismi ölkəmizə kənardan gəlir. Nəyə görə onların qiyməti baha olmalıdır? Biz cəmiyyətn maariflənməsini, qabaqcıl elmi biliklərə yiyələnməsini istəməliyik. Axı müasir dünyada bu yolun alternativi yoxdur”.\nDeputat çıxşında təhsilə ayrılan vəsaitə toxunub: “İstərdim ki, təhsilə ayrılan maliyyə eyni zamanda Azərbaycan dilli məktəblərdəki tədris vəsaitlərinin, dərsliklərin daha müasir, daha təkmil olması məqsədilə xərclənsin. Son zamanlar müzakirələrə səbəb olan məlum məsələ bunu tələb edir. Azərbaycan dilli məktəblərimiz güclü olmalıdır ki, övladlarını digər məktəblərə yönəldən valideynlərin əllərində bəhanə qalmasın.\nÖncəki Razim İsayev səhiyyə məmuruna 100 min dollar rüşvət verdiyini deyir\nNövbəti “Gəlin və 4 uşaq yanaraq tanınmaz hala düşüb” – İcra nümayəndəsi


Nazirlik bu şəxslə balı əhaliyə MÜRACİƏT ETDİ | Azsabah.com \nNazirlik bu şəxslə balı əhaliyə MÜRACİƏT ETDİ\nTovuzda dələduzluq hadisəsi baş verib.\nAzSABAH.COM-un xəbərinə görə, DİN-in Mətbuat Xidmətinin Gəncə regional qrupundan verilən məlumata görə, rayonda vətəndaşın etimadından sui-istifadə etməklə dələduzluq yolu ilə onu işə düzəltmək adı altında aldadan və maddi vəsaitini ələ keçirən şəxs saxlanılıb.\nTovuz Rayon Polis Şöbəsinin (RPŞ) əməkdaşlarının rayon sakinindən daxil olan müraciət əsasında keçirdikləri əməliyyat-axtarış tədbiri nəticəsində dələduzluq etməkdə şübhəli bilinən, əvvəllər Cinayət Məcəlləsinin müxtəlif maddələri ilə dəfələrlə məhkum olunmuş, Ağcabədi rayon sakini Zaur Sadıqov saxlanılıb.\nAraşdırma zamanı müəyyən edilib ki, Z.Sadıqov bir neçə ay əvvəl Tovuz ərazisində rayon sakininə işlə təmin edəcəyinə söz verərək onu dələduzluq yolu ilə aldadıb. Hələlik polisə rəsmi şəkildə müraciət edən 1 nəfər zərərçəkəni bu üsulla aldadan Z.Sadıqov ümumilikdə onun 1 000 manata yaxın pulunu ələ keçirdiyini etiraf edib.\nBu şəxsin əməllərindən zərərçəkən başqa vətəndaşlar varsa, DİN-in "102” Zəng Mərkəzinə, Tovuz RPŞ-nə və ya ərazi üzrə polis idarə, şöbə və ya bölmələrinə müraciət edə bilərlər.


Slovakiyada islam dini qadağan edildi | Sələf Xəbər\nSlovakiyada islam dini qadağan edildi\n1. 601 dəfə baxılıb\nSlovakiya parlamenti islam dinini qadağan edən qanun qəbul edib.\nSelefxeber.az-ın “Eurasiadiary.Az“-a istinadən məlumatına görə, ölkə parlamentinin həm iqtidar, həm də müxalif üzvləri islam dinin təbliğ edilməsinin qadağan edilməsi ilə bağlı qanun qəbul edib.\nSlovakiyanın baş naziri Robert Fiko islam dilinin ölkəsində yerinin olmadığını bildirib.\nXatırladaq ki, keçmiş sovet ölkəsi olan Slovakiyanın əhalisi 5 milyon nəfərdir və əhalinin 60 faizdən çoxu katolikdir.


Əmir Teymurun Azərbaycanda möhkəmlənmək uğrunda hə üçün axtarış neticesi\nAxtarış Neticesi : Əmir Teymurun Azərbaycanda möhkəmlənmək uğrunda hə\no, 250 tümən qızıl pul bac aldıqdan sonra şəhərə soxuldu. Təbriz on gün talan edildi. 1386-ci ildə Əmir Teymur Təbrizi ələ keçirdi. Təbriz sənətkarlarının bir hissəsi Səmərqəndə aparıldı. Teymurun oğlu Miranşah Azərbaycanın hakimi olarkən Təbrizdə xeyli tarixi və mədəniyyət abidəsini dağıtdırdı. Te\nYerleşdirdi: Feriska (08.01.2015 / 17:07)\n6-1265) tərəfindən idarə olunan Xilafətin tərkibinə daxil oldu. XIII əsrin 80-ci illərdə Azərbaycan Əmir Teymurun hücümlarına məruz qaldı. Azərbaycan Teymurla Toxtamış arasında gedən münaqişənin mübarizə sahəsinə çevrildi. Teymurun Gürcüstana etdiyi basqınlar zamanı Gəncə hərbi baza rolunu oynadı. T\nökmdarı Toxtamış tərəfindən tutulmuş və dağıntıya məruz qalmışdır. 1387 – ci ildə isə Naxçıvanı Əmir Teymurun qoşunları ələ keçirmişdir.  Naxçıvan əhalisi Əlincə qalasında Teymur qoşunlarına 14 il (1387 – 1401) inadlı müqavimət göstərmişdir.\nNaxçıvan şəhəri 1412 – ci ildən Azərbaycanı\nTeymurləng (1336-1405) qoymuşdu. Tarixdə Topal Teymur, Tamerlan, «dəmir axın» adları ilə xatırlanan Əmir Teymur 1370-1507-ci illər arasında mövcud olmuş Teymurilər dövlətinin əsası qoymuşdu.\nTeymurləng siyais xadim və sərkərdə kimi XIV əsrin 60-cı illərinin əvvəllərindən yüksəlməyə başlamışdı. 136\nnun ölümü ilə Hülagü dövləti tamamilə tənəzzülə uğrayır. Dövləti hələ Əbu Səidin dövründə güjlənmiş Əmir Çobanın varisləri Çobanilər bir müddət idarə edirdilər. Lakin 1357-ji ildə Qızıl Orda xanı Janıbəy (1341-1357) Şirvanşah Kavusla (1345-1372) birləşərək Təbrizi ələ keçirir. Beləliklə, Hülagü dövl\nhim Teymura itaət göstərərək ona tabe oldu və onun rəğbətini qazanaraq Şirvanın hakimi saxlanıldı.\nvə xəzinə yeri kimi tanınmış, çağının ən güclü hərbi qüvvələrini məğlubyyətə uğradan böyük cahangir Əmir Teymuru belə möhkəmliyi ilə heyrətləndirmişdir. Əlincə qalası on ildən artıq sürən müqavimətdən sonra Teymurilərə 1401 – ci ildə təslim olmuş və qalanın belə dözümünün səbəbini aydınlaşdırmaq üçü\nYerleşdirdi: Feriska (12.02.2015 / 17:24)\nistəmişdir. Onlar belə bir vaxtdan istifadə etmişlər ki, candarm və hərbi qüvvələrin çoxu Qaradağda Əmir Ərşədlə müharibəyə göndərilmişdir və Təbrizdə hərbi qüvvələr yoxdur. Kazaklar Alaqapıya hücum etdikdə Xiyabani gizlənməyə məcbur olmuş və evinə gəlmişdir. Xiyabaninin yaxın dostlarından biri Sərt\nna dəvət edərək gəlinlərinin adlı-sanlı ailələrdən olduğunu qeyd edir, o cümlədən göstərir ki, oğlu Əmir Əlinin nişanlısının atası Şirvanşah, "Dərbənd hökmdarı sülaləsindən olan Şabran və Şamaxı hökmdarıdır. (Artıq) iki min ilə yaxındır ki, sultan (taxtı) onların nəslinə məxsusdur və onlar indiyədək\nsrin əvvəllərində Osmanlı imperatorluğunun başı üzərini təhlükə aldı. Digər qüdrətli türk cahangiri Əmir Teymur Kiçik Asiyaya yürüş etməklə Aydınoğullar, Germian, Saruxanoğullar və Mentəşə bəyliklərində öz müstəqilliklərini bərpa etmək istəyi yaratdı.\nBayazid Konstantinopolun mühasirəsi ilə məşğu


"Tədbirlər planı üzrə Korporasiyamız tərəfindən bu il üçün təhsil məsələlərinə vəsait artıq ayrılıb"- » INFORM.az - Information Portal\nINFORM.az » Baş xəbər » "Tədbirlər planı üzrə Korporasiyamız tərəfindən bu il üçün təhsil məsələlərinə vəsait artıq ayrılıb"-\nBaş xəbər, İqtisadiyyat, Müsahibə\n15.01.2019 / 12:00\n"Tədbirlər planı üzrə Korporasiyamız tərəfindən bu il üçün təhsil məsələlərinə vəsait artıq ayrılıb"- Kamran Nəbizadə\n"Ölkədə iri layihələrin reallaşdırılmasında, sənayeləşmə ilə bağlı proseslərin intensivləşməsində dövlətin iştirakı çox ciddi şəkildə öz əksini tapıb".\nİnform.az-ın məlumatına görə, bu sözləri "Azərbaycan Sənaye Korporasiyası" Açıq Səhmdar Cəmiyyətinin baş direktoru Kamran Nəbizadə Trend-ə müsahibəsi zamanı deyib.\nHazırda ASC tərəfindən qeyri-neft sektorunun müxtəlif sahələrini əhatə edən 17 törəmə müəssisə yaradılıb. Bunlardan sosial-iqtisadi əhəmiyyət kəsb edən bir sıra müəssisələri, o cümlədən “Azərpambıq ASK” MMC-ni, “Azəripək” MMC-ni, “Azəralüminium” MMC-ni, “ASK Şüşə” MMC-ni, “Azərtütün ASK” MMC-ni və digərlərini göstərmək olar. Pambıqçılıq sahəsində idarəetmə strukturu dəyişilib, maddi-texniki baza yenilənib, yeni pambıqyığan kombaynlar alınıb. Bundan əlavə, “Azərpambıq ASK” MMC üzrə 2018-ci il mövsümündə respublikanın 14 rayonunda 29,0 min hektarda pambıq əkini aparılıb və bu günə qədər 56 min ton xam pambıq tədarük edilib.\nMüəssisələrin modernləşdirilməsi məsələsinə gəldikdə isə deyə bilərəm ki, tütün məhsullarının istehsalı üzrə Qax və Şəki rayonlarında 60 ədəd müasir qurutma kameralarının quraşdırılması nəzərdə tutulub və bu istiqamətdə artıq işlərin icrasına başlanılıb. Qeyd edim ki, tütün emalı zavodunda quraşdırılmış avadanlıqları istehsal edən şirkətlərin nümayəndələri dəvət olunub, təhlillər aparılıb, modernləşmə, keyfiyyətin yüksəldilməsi, istehsal gücünün artırılması, dayanıqlığın gücləndirilməsi məqsədilə məsləhətləşmələr edilib. Eyni zamanda görüləcək işlərin, quraşdırılacaq avadanlıqların dəyəri müəyyənləşdirilib və investisiya planına daxil edilib. Bu layihənin 2019-cu ildə həyata keçirilməsi nəzərdə tutulur. Bundan başqa, tütün məhsullarının çeşidinin artırılması ilə bağlı əlavə istehsal xəttinin quraşdırılması da planlaşdırılır.\n“Azərbaycan Sənaye Korporasiyası” ASC-nin nəzdində olan müəssisələrin modernləşdirilməsindən danışarkən, “ASK Şüşə” MMC-də aparılan işlər haqqında da məlumat vermək istərdim. Belə ki, hazırda zavod istehsal gücünün 40%-i ilə işləyir və bu göstərici ildə orta hesabla 40-45 milyon şüşə tara təşkil edir. Hazırda 1-ci istehsalat sexinin 2-ci istehsal xəttinin işə salınması üzrə işlər aparılır. Lazımi avadanlıqları istehsal edən şirkətlərlə müqavilələr imzalanıb. İkinci istehsalat xəttinin tam işə salınması 2019-cu ilin fevral ayına planlaşdırılır. Həmin xəttin işə salınması nəticəsində zavodun istehsal gücünün 90%-ə çatdırılması gözlənilir. Bundan sonra müəssisənin istehsal gücü ildə 95-100 milyon şüşə taraya çatacaq. İkinci istehsalat xəttinin işə salınmasından sonra 50-60 yeni iş yerinin açılması nəzərdə tutulur. Onu da qeyd edim ki, zavodun ərazisində hazır məhsul anbarının tikintisi işləri gedir və həmin binanın təhvil verilməsi bu ilin iyul ayına planlaşdırılır. Bundan əlavə, yaxın gələcəkdə 2-ci şüşəbişirən sobanın inşası da nəzərdə tutulur və tikinti başa çatdıqdan sonra zavodun illik istehsal gücü 200-210 milyon şüşə tara təşkil edəcək. İkinci sobanın və 2-ci istehsalat xəttinin işə düşməsindən sonra 200-210 yeni iş yerinin açılması gözlənilir.\nBaxış sayı: 1914\nBeş mebel müəssisəsi fəaliyyətə başladı -\n19 sentyabr / 13:33\nPrezident İlham Əliyev Masallıda çəltik emalı müəssisəsinin açılışında işti ...\n18 sentyabr / 12:30\n“Lənkəran iqtisadi rayonunda özəlləşdirmə sahəsinə investisiya imkanları” m ...\n11 iyul / 13:21\nDövlət başçısının tapşırıqlarının icrası ilə bağlı İqtisadiyyat Nazirliyind ...\n22 may / 17:50\nAMEA "Azərbaycan Sənaye Korporasiyası" ASC ilə birgə müşavirə keçirib-\n03 may / 18:00\n“Mingəçevir Tekstil” MMC-nin iplik istehsalı üzrə iki müəssisəsinin açılışı ...\n27 fevral / 14:30\nDəyirmi masa keşirilib-\n29 mart / 16:55\n15 mindən çox yeni iş yeri açılacaq -\n06 fevral / 20:37\nÖlkəmizdə elektron və optik məhsulların istehsalı artıb\n18 noyabr / 19:03\n16 oktyabr / 21:53


C.Hacıyev adına 3 nömrəli 11 illik musiqi məktəbinin növbəti uğuru\nBakı Şəhər Mədəniyyət Baş İdarəsinin C.Hacıyev adına 3 nömrəli 11illik musiqi məktəbinin estrada oxuma ixtisası üzrə şagirdi Nigar Seidova (müəllim Solmaz Qasımova) və Bibiheybət mədəniyyət evinin üzvü Uğur Məmmədli (rəhbər Xanım Məmmədova) iyun ayının 01-05 tarixlərində İtaliyanın Rimini şəhərində keçirilən IV Beynəlxalq “Покажи себя миру” (“Fatti vedere in tutto le mondo”) İncəsənət festivalında iştirak edib, hər iki iştirakçı I yerə layiq görülüb.\n“Testene Art Baku” II Beynəlxalq İncəsənət festival - müsabiqənin “Qran Pri” mükafatçısı Rza Xosrovzadə (vokal) bu festivala fəxri qonaq kimi dəvət olunub və müsabiqənin sədri Viktor Pelenyaqrenin məhz R.Xosrovzadə üçün yazdığı yeni «Не шумите листья» mahnısını ifa edib.\nHəmçinin, Verona şəhərində keçirilən V.Pelenyaqrenin yaradıcılıq gecəsində Nigar Seidova və Rza Xosrovzadə onun mahnıların ifa ediblər. IV Beynəlxalq İncəsənət Festivalının qala konserti San Marino respublikasında keçirilib, Uğur Məmmədli, Nigar Seidova və Rza Xosrovzadə məharətlə çıxış ediblər. Bu festivala İtaliya, Rusiya, Qazaxıstan və başqa ölkələrdən 267 nəfər iştirakçı qatılıb. Münsiflər heyətinin fəxri üzvü Fabio Lamborgininin 267 iştirakçıdan fərdi hədiyyəsi yalnız Uğur Məmmədliyə təqdim edilib.\nFestivalın münsiflər heyətinin qərarı ilə C.Hacıyev adına 3 nömrəli 11 illik musiqi məktəbinə kubok təqdim edilib.


Repost : Xalq artistinə duet ortağından sevgi etirafı - VİDEO\nXalq artisti, əfsanəvi sənətkar Flora Kərimova müğənni Cavanşir Babəlioğlu ilə duet ifa edib.\n"Tale" adlı mahnını lentə alan müğənni canlı əfsanə ilə duet oxuduğu üçün özünü xoşbəxt hiss etdiyini deyib:\n"Hər saniyəsi tarix olan sənətin özü ilə duet oxumaq şərəfinə nail olduğum üçün şükr edirəm. Azərbaycan musiqisi tarixinə adını böyük hərflərlə yazdıran, bütün janrlarda ifa etmək bacarığı, ifa tərzi ilə seçilən 4 ottava səs sahibəsi, hər mahnısında ayrıca bir obraz yaradan əsrarəngiz müğənni, dünyada Whitney Houston, Alla Pugachova, Sezen Aksu, Ajda Pekkanla müqayisə oluna biləcək nəhəng ifaçı, Azərbaycan estradasının əsl Primadonnası, Karalevası, Super Starıı, Meqa Starı, ən seviləni, ən hörmətlisi, xalq artisti və xalqın artisti Flora Kərimova ilə eyni dövrdə yaşamaq, onu yaxından tanımaq, onunla dost, həmsöhbət olmaq və nəhayət onun kimi böyük və əsl artistlə duet oxumaq mənim üçün fəxrdir.\nAllah ona sağlam canla uzun ömür yaşamağı nəsib etsin. Sözün həqiqi mənasında yaşamağa layiq hörmətli və gözəl insandı. Ruhu daima bu dünyada səsində yaşayacaq olan bəxtəvər müğənnidir. 80 yaşında da təravəti, sadəliyi, gözəlliyi, duruşu, qaməti, danışığı, davranışı, ovsunlayan səsi və gözəl səs rəngi ilə əsl ulduzluğunu və hələ də səhnəyə yaraşdığını isbatlayır.\nTale bizi rastlaşdırdı, dost etdi, bizi bir araya gətirib, bizə "Tale" oxutdurdu. Demək ki, qismətdə varmış, belə yazılıbmış. 10 ildən sonra nəhayət ki, duetimiz hazırdı. Yaxında klipini çəkib təqdim edəcəyik".\n"Tale" mahnısının sözləri və musiqisi Cavanşir Babəlioğlunun özünə, aranjimanı bəstəkar-müğənni Elvin Musayevə,\nsəs rejissorluğu bəstəkar Hatəm Nəbioğluna məxsusdur.


Prokuror Emin Zeynalova 13 il cəza istədi - 41 milyonluq dələduzluq işi - Azinforum.az İnformasiya Portalı\nAna səhifə / Kriminal / Prokuror Emin Zeynalova 13 il cəza istədi – 41 milyonluq dələduzluq işi\nProkuror Emin Zeynalova 13 il cəza istədi – 41 milyonluq dələduzluq işi\nBakı Ağır Cinayətlər Məhkəməsində Emin Zeynalovun cinayət işi üzrə məhkəmə iclası davam etdirilib. Hakim Əfqan Hacıyevin sədrliyi ilə keçirilən sonuncu məhkəmə iclasında dövlət ittihamçısı çıxış edib.\nProkuror Emin Zeynalovun törətdiyi əmələ görə 13 il müddətinə azadlıqdan məhrum edilməsini istəyib.\nZərərçəkmiş Tamerlan Şeyxzamanovun nümayəndəsi zərərin ödənilmədiyini deyib və qərarı məhkəmənin mülahizəsinə buraxdığını söyləyib.\nDigər zərərçəkmiş Elvin Xalıqov pulu Emin Zeynalova vermədiyi üçün ondan şikayətçi olmadığını deyib.\nİş üzrə zərərçəkmişlərdən Fərid Məmmədov da şikayətçi olmadığını deyib. Emin Zeynalova 1 milyon dollar verdiyini bildirən Fərid Məmmədov pulunu geri almasa da hazırda şikayətçi olmadığını söyləyib. O qeyd edib ki, razılaşmaya əsasən Emin Zeynalovla aralarındakı pul məsələsini azadlığa çıxdıqdan sonra həll edəcəklər.\nQeyd edək ki, Fərid Məmmədov Emin Zeynalovun bacısının həyat yoldaşı olub.\n“Valyuta bazarında hamı məni tanıyırdı. Böyük əməliyyatları mən aparırdım. Elə gün olurdu ki, “Günaybank”a bir əməliyyatla 450 min dollar xeyir vermişəm. Hər gün səhər heç kim əməliyyata başlamırdı. Məzənnəni mən müəyyən edirdim. Bundan sonra xarici valyuta satışa çıxarılırdı”- deyə Emin Zeynalov bildirib.\nİttihamda yazılır ki, Emin Zeynalov müxtəlif şəxslərdən külli miqdarda pul alıb. Həmin şəxslərə vəd edib ki, bankdan kənar valyuta dəyişməklə qısa zamanda qazanc əldə edəcək, onlara da qazanc verəcək.\nİş üzrə zərərçəkmiş şəxslərin sayı 20-dir. Ümumi zərər 41 milyon manatdır.\nTörətdiyi əmələ görə ona qarşı Cinayət Məcəlləsinin 178.4-cü maddəsi ilə ittiham irəli sürülüb.\nQeyd edilir ki, E.Zeynalovun pulunu mənimsədiyi şəxslər arasında yüksək vəzifəli məmurların yaxınları da var.\nÖncəki “Səbail Rayon Məhkəməsinin sədri qanunları tapdayır, hüquqlarımı pozur” – General oğlu bəyanat yaydı\nNövbəti Azərbaycanlı futbolçu 4 ildən sonra Latviya klubuna qayıtdı


Ukrayna Baş Qərargahı Rusiyanın müdafiə mövqeyinə keçdiyini açıqlayıb\n11 May 2022 - 18:01\nUkrayna Silahlı Qüvvələri Rusiya Federasiyasının Ukraynanın böyük şəhərlərinin ildırımsürətli ələ keçirilməsi planlarının qarşısını alıb və düşməni diqqətini bir istiqamətə yönəltməyə məcbur edib.\nBunu Ukrayna Silahlı Qüvvələrinin Baş Qərargahının baş əməliyyat idarəsinin rəis müavini Aleksey Qromov deyib.\n“Görülən tədbirlər və Ukrayna xalqının qəhrəmanlığı sayəsində biz düşmənin Kiyevin ildırım sürəti ilə mühasirəyə alınması, Nikolayevin, Odessanın, Çerniqovun, Sumının ələ keçirilməsi planlarının qarşısını aldıq, onu aqressiv planlarından əl çəkməyə və diqqətini bir istiqamətə yönəltməyə məcbur etdik”, – Aleksey Qromov bildirib.\nQeyd olunub ki, bu gün Ukraynada ən gərgin döyüşlər Liman istiqamətində gedir. Əlavə olunub ki, Xarkov, həmçinin İzyum istiqamətində Rusiya qüvvələri müdafiə mövqeyinə keçiblər və Ukrayna bölmələrinin qarşısını almağa çalışırlar.\nPrezident Administrasiyasının şöbə müdiri AMİP sədri ilə görüşüb\nHəyatını riskə atdı, 8-ci mərtəbədən yıxılan uşağı xilas etdi –\n11 May 2022 - 18:20


16 Oktyabr 2019-ci il\nƏsas səhifə > Müsahibələr Bahar Muradova\n08 May 2019 09:45\nMilli Məclis sədrinin müavini, YAP İdarə Heyətinin üzvü Bahar Muradova\n- Bahar xanım, mayın 10-da Azərbaycan xalqının Ümummilli Lideri Heydər Əliyevin anadan olmasının 96-cı ildönümü tamam olur. Fəaliyyəti XX əsr Azərbaycan tarixinə qızıl hərflərlə yazılmış Heydər Əliyev dühasının Azərbaycan xalqı qarşısında göstərdiyi xidmətləri necə qiymətləndirə bilərsiniz?\n- Ulu ÖndərHeydər Əliyev Azərbaycan xalqının yetişdirdiyi elə bir tarixi şəxsiyyətdir ki, Onun haqqında danışanda yalnız həyatı və fəaliyyəti barədə deyil, dövlət idarəçiliyində təmsil olunduğu və Azərbaycan xalqının mühüm tarixi dövrünü əhatə edən bütöv bir qərinədən bəhs etmək lazım gəlir. Ona görə ki, Ümummilli Lider Heydər Əliyev bütün ömrünü mənsub olduğu xalqa, onun inkişafına, minilliklərin süzgəcindən keçib gələn milli-mənəvi dəyərlərin qorunması, inkişaf etdirilməsi və gələcək nəsillərə çatdırılmasına həsr edib.\nBirmənalı şəkildə demək olar ki, Ümummilli Lider Heydər Əliyev Azərbaycan dövləti və xalqı qarşısında misilsiz xidmətlər göstərib. Onun xidmətləri tarixin yaddaşına qızıl hərflərlə yazılıb və bundan sonra mövcud ola biləcək digər siyasi ideologiyalar və ya siyasətçilər bu xidmətləri şübhə altına ala, onlara kölgə sala bilməyəcəklər. Buna cəhd göstərsələr belə, uğursuzluğa düçar olacaqlar.\nHeç şübhəsiz, qətiyyətlə demək olar ki, Heydər Əliyev Azərbaycan xalqının yetişdirdiyi ən böyük dühalardan biridir. O öz fəaliyyəti ilə təkcə böyük şəxsiyyət olduğunu nümayiş etdirməyib, həm də malik olduğu qətiyyət və siyasi iradə sayəsində mənsub olduğu xalqı və qurduğu dövləti dünya miqyasında tanıda bilib. Ona görə də hesab edirəm ki, Azərbaycan xalqı yaşadıqca onun şüurunda, təfəkküründə və yaddaşında Ulu Öndərin özünəməxsus yeri olacaq. Onun xidmətləri zaman-zaman müzakirə predmeti, araşdırma və tədqiqat obyekti olacaq. Gələcək nəsillər, o cümlədən Heydər Əliyev irsinə müraciət edən şəxslər bu irsin zəngin çalarlarını və bütün tərəflərini üzə çıxarmaqla yanaşı, bu şəxsiyyətin zəngin irsindən bəhrələnəcəklər. Ən nəhayət, Ümummilli Lider Heydər Əliyevin xalqımız və dövlətimiz qarşısındakı misilsiz xidmətləri hər zaman minnətdarlıqla xatırlanacaq.\n- Azərbaycana rəhbərliyinin birinci dövründə mərkəzi hakimiyyətin bütün təzyiq və əngəllərinə rəğmən, Ulu Öndər Heydər Əliyevin xalqının gələcəyi naminə atdığı tarixi addımlar və gördüyü mühüm işlərdən, onların əhəmiyyətindən bəhs etməyinizi xahiş edirik.\n- Azərbaycan Sovet İttifaqının tərkibinə daxil olanda birliyin severen hüquqa malik müttəfiq respublikası olsa da, tam müstəqillikdən danışmaq qeyri-mümkün idi. Buna baxmayaraq,Ulu Öndər sovet dövründə Azərbaycanın birinci şəxsi olanda atdığı bəzi addımlarla məhdud çərçivədəki hüquqlardan maksimum yararlanmaq şansını əldən vermədi, hətta bu yöndə müəyyən dərəcədə uğurlar əldə etdi. Məsələn, Azərbaycan dilinin Azərbaycanın 1978-ci il Konstitusiyasında dövlət dili kimi rəsmiləşdirilməsi, təhsil və elm sahəsində ana dilimizdə nəşrlərin sayının artması bunlara misal ola bilər.\nDigər tərəfdən, ittifaq imkanlarının bütün parametrləri ilə respublikanın inkişafına yönəldilməsi Heydər Əliyevin adı ilə bağlıdır. Belə ki, Onun rəhbərlik etdiyi dövrdə Azərbaycan inkişaf etmiş sənaye potensialına malik respublikaya çevrildi. Bu zaman ittifaqın tələblərini yerinə yetirməklə yanaşı, ittifaqa göndərilən məhsulların çox hissəsinin Azərbaycana investisiya və maliyyə qismində geri qaytarılması, ayrı-ayrı sənaye sahələrinin yaradılması vasitəsilə xalqın bütün potensialını inkişafa yönəltməklə genişmiqyaslı tərəqqinin təməli atıldı.\nHəmin dövrdə o vaxta qədər Azərbaycanda mövcud olmayan və çatışmayan kadrların yetişdirilməsi, bir çoxlarının ittifaq təhsil müəssisələrinə göndərilməsi gələcəyə hesablanmış addımlar idi. Eyni zamanda hərbi sahədə kadrların yetişdirilməsi üçün Ulu Öndər böyük işlər görüb. Bakıda C.Naxçıvanki adına hərbi məktəbin yaradılması, ittifaqın hərbi kadrlar hazırlayan ali məktəblərinə azərbaycanlıların göndərilməsi də məhz həmin uzaqgörən siyasətin nəticəsi idi. Zaman da göstərdi ki, həmin hərbi kadr potensialı olmasaydı, Qarabağ uğrunda gedən müharibədə Azərbaycan qoşunlara rəhbərlik etməyə zabit və komandirlər tapa bilməzdi. Ona görə də bu addımları birmənalı şəkildə müstəqilliyin bünövrəsi hesab etmək olar.\nDigər bir məqam o idi ki, Azərbaycanda hakimiyyətinin birinci dövründə Heydər Əliyev mərkəzdən olan təzyiq və maneələrə baxmayaraq, xalqın yetişdirdiyi milli təfəkkürlü elm, təhsil və mədəniyyət xadimlərini, o cümlədən ziyalıları qoruyurdu. Bu da sübut edir ki, O təkcə Azərbaycanın sərvətlərinin, iqtisadiyyatının inkişafına deyil, xalqın yetişdirdiyi ziyalılara da diqqət və qayğı göstərirdi. Məhz həmin ziyalılar da 80-ci illərin sonu və 90-cı illərin əvvəllərində mərkəzdənqaçma meyillərinin gücləndiyi vaxtda Azərbaycanda yeni ictimai-siyasi təfəkkürün formalaşmasında, ictimai şüurda dəyişikliyin yaranmasında iştirak edən potensiala çevrildilər.\nTəbii ki, həmin potensial olmasaydı, ermənilərin separatizm meyillərinə qarşı xalqın kütləvi müqavimətini təşkil etmək mümkün olmazdı. Yəni xalqın milli özünüdərkinin oyanmasında məhz Heydər Əliyevin Azərbaycanda birinci hakimiyyəti dövründə yürütdüyü siyasət dayanırdı. Sonradan bu özünüdərk Ümummilli Liderin Azərbaycanda ikinci dəfə hakimiyyətə qayıtması və müstəqil dövlət qurmaq imkanı və bu yöndə məqsədlərin reallaşması üçün istifadə edildi.\n- Bahar xanım, müstəqil Azərbaycan dövlətinin qurucusu Heydər Əliyev yüksək postdan istefaya getdikdən bir neçə il sonra Azərbaycana qayıtdı və Bakıda yaşamağa imkan verilmədiyi üçün Naxçıvana getdi. Ümummilli Liderin Naxçıvan Muxtar Respublikasına rəhbərlik etdiyi dövrdə də xalqımız qarşısında tutduğu vəzifənin hüdudlarını aşan misilsiz xidmətlər göstərib. Hətta Yeni Azərbaycan Partiyasının yaranması da həmin dövrə təsadüf edib. Ulu ÖndərinNaxçıvandakı fəaliyyəti barədə fikirlərinizi bizimlə bölüşməyinizi istərdik.\n- SSRİ rəhbərliyindən istefasından sonra Heydər Əliyevin Azərbaycana qayıtmasına imkan vermədilər, hətta həyatı üçün təhlükənin mövcud olduğunu belə nəzərə almadan respublika rəhbərlyi tərəfindən onun ölkədən kənarda saxlanmasına cəhdlər göstərilirdi. 1990-cı ildə Ümummilli LiderAzərbaycana qayıtsa da, Bakıda qalmasına imkan verilmədi. Onun həmin vaxt mərkəzi hakimiyyətdə və respublika rəhbərliyində kifayət qədər yaxından tanıyan şəxslər tərəfindən müdafiə edilməməsi Naxçıvana getməsini şərtləndirirdi. Əslində mövcud vəziyyət Onun üçün ağrılı bir məqam idi. Parlamentdə çıxışı zamanı və digər məsələlərdə ona qarşı göstərilən ədalətsizlik onun incik düşməsinə kifayət qədər haqq qazandırırdı. Lakin Heydər Əliyev sınmadı və o vaxt doğma Naxçıvan ona dəstək və dayaq oldu.\nDigər tərəfdən, müharibə, iqtisadi böhran şəraitində yaşayan naxçıvanlılar Ulu Öndərə özlərinin nicatı və son ümid yeri kimi baxırdılar. Buna görə də Ümummilli Lideri 1990-cı il iyulun 22-də şəhərin mərkəzi meydanına toplaşan 80 min insan böyük coşqu ilə qarşıladı. Çünki blokadada olan muxtar respublika əhalisi həm də erməni təcavüzü ilə qarşı-qarşıya idi. Məhz bu səbəbdən Ulu Öndərin Naxçıvanın təhlükəsizliyinin təmin edilməsi üçün atdığı addımlar muxtar respublikanın gələcək taleyində vacib rol oynadı. Üç tərəfdən düşmən əhatəsində qalan, ümumiyyətlə, dünyadan tamamilə təcrid edilən muxtar respublikanın blokadadan çıxarılması üçün Heydər Əliyev mühüm addımlar atdı. İran və Türkiyə ilə əlaqələr yaratdı, digər dövlətlərlə münasibətlər qurmaq yönündə işlər gördü.\nEyni zamanda, Heydər Əliyev yalnız muxtar respublika üçün deyil, bütün Azərbaycan üçün həyati əhəmiyyət kəsb edən, dövlət quruculuğu prosesində mühüm rolu olan qərarların qəbul edilməsinə nail oldu. Belə ki, Naxçıvan MSSR Ali Sovetinin 1990-cı il noyabrın 17-də keçirilən sessiyasında “Naxçıvan Muxtar Sovet Sosialist Respublikasının adının dəyişdirilməsi haqqında”, “Naxçıvan Muxtar Respublikasının Dövlət rəmzləri haqqında” tarixi qərarlar qəbul edildi. Ulu Öndərimizin sədrliyi ilə keçirilən həmin tarixi sessiyada ilk dəfə olaraq Azərbaycan Xalq Cümhuriyyətinin üçrəngli bayrağı Naxçıvan Muxtar Respublikasının Dövlət Bayrağı kimi qəbul olundu. Həmçinin Heydər Əliyev dünya azərbaycanlılarının birliyini yaratmağın əhəmiyyətini nəzərə alaraq dekabrın 31-ni Dünya Azərbaycanlılarının Həmrəylik Günü elan etdi.\nÜmummilli Lider Naxçıvanda siyasi fəaliyyət göstərdiyi qısa zaman kəsiyində müstəqil, demokratik və dünyəvi dövlət yaradılması üçün siyasi və ideoloji əhəmiyyətli tarixi qərarlar qəbul etdi. Azərbaycanın müstəqil dövlət kimi sonrakı fəaliyyətinin bir sıra konseptual istiqamətləri məhz bu dövrdə işlənib hazırlandı. Beləliklə, Naxçıvanda gedən tarixi proseslər zamanı atılan addımlar müstəqilliyin bərpası üçün mühüm rol oynadı. Bütün bu cəsarətli addımlar sübut edirdi ki, Heydər Əliyevin fəaliyyəti Naxçıvanın hüdudlarına sığmır.\nYeni Azərbaycan Partiyasının (YAP) yaranması prosesinə gəlincə, həmin dövrdə ölkəmizin bütün guşələrində qəlbində Heydər Əliyevə və böyük Azərbaycana sevgi ilə yaşayan yüz minlərlə insan respublikadakı vəziyyəti yaxından izləyirdi. Bu vəziyyət yenicə müstəqillik qazanan respublikanın gələcək taleyi üçün ciddi təhlükələrin olduğunu göstərirdi. AXC-Müsavat cütlüyünün bir-birinin ardınca buraxdığı siyasi səhvlər, cinayətə bərabər əməllər Azərbaycanın müstəqilliyini sual altında qoyurdu. Getdikcə artan ziddiyyətlər və xaos insanlarda narahatlıq yaradırdı. Bütün bunlar təbii olaraq xalqın Heydər Əliyevin böyük siyasətə qayıtması arzusunun daha da alovlanmasına gətirib çıxardı. Çünki Ümummilli Liderin Naxçıvanda atdığı addımları, orada həm erməni təcavüzünün qarşısının alınması, həm də ictimai-siyasi sabitlik yaratması yönündə fəaliyyətini insanlar görür və Azərbaycanın xilası üçün ondan kömək gözləyirdilər. Bu məqamda siyasi cəhətdən kifayət qədər fəal şəxslər, o cümlədən ziyalılar həmin fəallığı məhz Azərbaycanın müstəqilliyinin qorunmasına yönələtmək üçün əsas mərkəz rolunu oynaya biləcək, müstəqilliyi şəxsi və qrup mövqeyindən üstün tuta biləcək siyasi təşkilatın yaranması və rəhbərliyində Ümummilli Lideri görmək istəyi ilə Ulu Öndərə üz tutdular. Heydər Əliyev isə bir çox müzakirələrdən sonra belə bir siyasi partiyanın yaranmasını məqsədəuyğun hesab etdi və özünün də bu partiyanın rəhbərliyində təmsil olunmasına razılığını bildirdi.\nLakin o dövrdə Heydər Əliyevin adından belə ehtiyat edən Azərbaycan iqtidarı partiyanın Bakıda təsis olunmasına imkan vermədi. Çünki mövcud hakimiyyət Ulu Öndərin rəhbərliyi altında siyasi partiyanın yaranmasına icazə verilməsini özünün siyasi iflası hesab edirdi. Odur ki, bunun qarşısını almaq üçün bütün tədbirlərə əl atıldı. Buna baxmayaraq, Heydər Əliyevi özünə lider hesab edən şəxslər axın-axın Naxçıvana üz tutur və bu prosesi sürətləndirmək üçün işlər görürdülər. Ovaxtkı iqtidar Naxçıvana edilən bu səfərlərin də qarşısını almağa çalışırdı. Bu təzyiq və təsirlərə baxmayaraq, 1992-ci ilin noyabrında Yeni Azərbaycan Partiyası təsis olundu. Naxçıvanda 500 nümayəndənin iştirakı ilə keçirilən konfransda Heydər Əliyev yekdilliklə partiyanın sədri seçildi.\nBir maraqlı məqamı qeyd edim ki, məhz Ulu Öndərin özü Yeni Azərbaycan Partiyasının proqram və nizamnaməsini işləyib hazırlamışdı. Həmin proqram sənədində partiya quruculuğu, partiyanın məqsəd və məramları çərçivəsində Azərbaycanın gələcək inkişaf perspektivləri konkret olaraq qeyd olunmuşdu. Həmin proqram sonradan Azərbaycanın inkişafı üçün vacib bir sənədə çevrildi. Ümummilli Lider bu partiyanın Azərbaycanı irəliyə aparacaq siyasi güc mərkəzinə çevriləcəyinə böyük ümid bəsləyirdi. Ona görə də onun proqramında qarşıya qoyulan vəzifələr yalnız partiya fəaliyyəti üçün nəzərdə tutulmamışdı və geniş əhatə dairəsinə malik idi. Onu da qeyd edim ki, bu təsis konfransından sonra respublikanın bütün ərazilərində YAP rayon və şəhər təşkilatları yaranmağa başladı. Mən o vaxt Yasamal rayonu ərazisində bu proseslərə qoşuldum və qısa bir müddətdə insanların kütləvi şəkildə partiyaya axın etdiyinin şahidi oldum.\n- Qeyd etdiyiniz kimi, Azərbaycanda təsadüfən hakimiyyətə yiyələnmiş qüvvələr cəmi 1 il sonra 1992-ci ildə yaş senzi tətbiq edərək prezident seçilməsinə mane olduqları dahi şəxsiyyətin köməyinə möhtac oldular. Azərbaycanın dövlətçiliyinin xilası, qurtuluşu kimi dəyərləndirilən həmin dövrdə xilaskarlıq missiyasını üzərinə götürən Ulu Öndərin 1993-cü ilin iyunundan başlayan 10 illikfəaliyyətinin əsas məqamlarına toxunmağınızı xahiş edirik.\n- Əlbəttə, həmin dövrdə olduqca təhlükəli vəziyyət yaranmışdı və doğrudan da Azərbaycan paraçalanmaqdan, vətəndaş müharibəsindən qurtuldu. Xalqın xilası üçün yeganə istinadgah olan Heydər Əliyevin sayəsində Azərbaycan müstəqilliyini qoruyub saxladı.\nMəlum olduğu kimi, təsadüfən hakimiyyətə yiyələnən, heç bir iqtisadi və siyasi konsepsiyası, proqramı olmayan AXC-Müsavat cütlüyünün səriştəsiz fəaliyyəti dövlət quruculuğunda və dövlət idarəçiliyində, habelə xalqın müdafiə qabiliyyətini müharibə şəraitində olan Azərbaycanın təhlükəsizliyinə yönəltmək işində uğur qazanılmasını istisna edirdi. Son nəticədə müstəqillik əldə etdikdən qısa müddət sonra Azərbaycan nəinki müstəqilliyin itirilməsi, ümumiyyətlə, parçalanma təhükəsi ilə üz-üzə qaldı. Belə bir məqamda xalqın verdiyi düzgün qərar Heydər Əliyevə müraciət olunması və təkidlə hakimiyyətə qayıtması oldu.\nUlu Öndərin hakimiyyətdə kifayət qədər mühüm posta seçilməsi bu prosesi təhlükəsiz məcraya, vətəndaş müharibəsindən xilas yoluna yönəltməyə imkan verdi. Çünki Heydər Əliyevin gəlişi Azərbaycanı vətəndaş qarşıdurmasından xilas etdi, qısa müddətdə ölkədəki separatçı qüvvələrin fəaliyyətinə son qoyuldu. Tarix də göstərdi ki, həmin qərar Azərbaycan xalqının və dövlətinin sonrakı taleyinin həllində, dövlətçiliyinin bünövrəsinin qoyulmasında əsas amil kimi çxış edib.\nBurada mühüm məqamı qeyd etmək istərdim ki, Azərbaycan Prezidenti seçildikdən sonra Ümummilli Liderin birbaşa xalqa müraciəti və bundan sonra könüllü olaraq kütləvi şəkildə cəbhəyə yollanan vətən övladlarının qəhrəmanlığı sayəsində Azərbaycan Ordusunun 1994-cü ilin yanvarında həyata keçirdiyi Horadiz əməliyyatı ilə Füzuli rayonunun 22 kəndi və 1 qəsəbəsi işğaldan azad olundu. Nəticədə düşmən atəşkəsə razı oldu və əldə olunan atəşkəsdən sonra Azərbaycan dövlət quruculuğu mərhələsinə qədəm qoydu.\nBundan sonra ölkənin müdafiə qabiliyyətinin gücləndirilməsi, iqtisadi tənəzzüldən xilas edilməsi, daxili ictimai-siyasi sabitliyin təmin olunması və xarici siyasətinin müəyyənləşdirilməsi istiqamətində mühüm işlər görüldü. Bu da keçmiş iqtidarın fəaliyyəti nəticəsində ölkənin düşdüyü siyasi blokadadan, izolyasiyadan qurtulmaq üçün zəmin yaratdı. Ümummilli Lider keçmiş hakimiyyətin yanlış siyasəti nəticəsində münasibətlərin gərgin olduğu region dövlətləri ilə, habelə dünya siyasətində həlledici rola malik böyük güclərlə əməkdaşlığın mümkün olmasını sübut etdi.\nBütün bunlar da Azərbayanın siyasi və iqtisadi potensialı yüksək olan bir dövlət kimi formalaşmasına, hətta dünyanın aparıcı dövlətləri ilə tərəfdaş qismində çıxış etməsinə imkan yaratdı. Azərbaycanın bu mövqeyə çıxması onun gələcək təhlükəsizliyinin qarantı olan münasibətlərin qurulması, bu kontekstdə beynəlxalq əhəmiyyətli layihələrin həyata keçiriməsində milli maraqların qətiyyətlə təmin olunması baxımından mühüm tarixi əhəmiyyət daşıyır.\nUlu Öndərin hakimiyyətə yenidən qayıdışından dərhal sonra qanunvericilik sahəsində islahatlar aparıldı, müstəqil Azərbaycanın ilk Konstitusiyası qəbul edildi, ilk parlament seçkiləri keçirildi, gənclər siyasəti, mədəniyyət, idmanın inkişafı sahəsində addımlar atıldı. Ümummilli Lider Heydər Əliyev Azərbaycanın dövlət müstəqilliyini xilas etməklə yanaşı, ölkəmizdə yaşayan bütün xalqların və millətlərin hüquqlarının təminatçısı olduğunu sübuta yetirdi. Bununla da əsl vətəndaş cəmiyyətinin qurulmasına zəmin yaratdı. O, həmçinin xaricdə Azərbaycan diasporunun formalaşdırılmasına, dünya azərbaycanlılarının vahid azərbaycançılıq ideologiyası ətrafında birləşdirilməsinə nail oldu.\nAzərbaycan müstəqillik tarixinin Heydər Əliyevin hakimiyyətinə təsadüf edən həmin 10 illik dövrü Ulu Öndərin Azərbaycan xalqını ağır vəziyyətdən çıxararaq uğura qovuşdurması, müstəqilliyinin, eyni zamanda bu müstəqilliyin dönməzliyinin, əbədiliyinin təmin olunması ilə yadda qalır.\nÜmummilli Liderin hakimiyyəti dövründə Azərbaycan Respublikası beynəlxalq təşkilatların bərabər hüquqlu üzvünə çevrildi. Azərbaycanın daha uğurlu beynəlxalq əhəmiyyətli layihələrin təşəbbüskarı kimi çıxış etməsi, bəzilərinin həyata keçirilməsi və digərlərinin də əsasının qoyulması Ulu Öndərin adı ilə bağlıdır. Azərbaycan nəinki öz təbii ehtiyatlarının, digər dövlətlərin də enerji ehtiyatlarının Azərbaycandan keçməklə dünya bazarına çıxaracaq beynəlxalq əhəmiyyətli layihələrə imza atdı. Yeni neft və qaz yataqlarının işlənməsi üçün xarici dövlətlərin nüfuzlu şirkətləri ilə müqavilələr imzaladı. “Əsrin müqaviləsi” sazişinin imzalanması ilə dünyanın aparıcı dövlətlərinin nüfuzlu şirkətlərinin iştirak etdiyi konsorsiumların yaranmasına nail oldu. Azərbaycan daha genişmiqyaslı tərəfdaşlar əldə etmək dövrünə qədəm qoydu. Ölkəmiz 1992-ci ildən BMT-yə, ATƏT-ə və bir çox beynəlxalq təşkilatlara üzv olmuşdu. Avropa Şurası başda olmaqla digər nüfuzlu beynəlxalq təşkilatlara üzvlük nəticəsində isə Azərbaycan insan hüquq və azadlqıların qorunduğu bir məkanın bərabərhüquqlu iştirakçısına çevrildi. Və biz bu vəzifənin hansı çətin və məsuliyyətli bir dövrdə yerinə yetirilməsi haqqında məlumatları bugünkü və gələcək nəslə çatdırmalıyıq ki, müstəqilliyin nəyin bahasına qorunub saxlandığını dərk etsinlər və unutmasınlar.\n- Sizin də qeyd etdiyiniz kimi, Ümummilli lider Heydər Əliyevin fəaliyyətinin bütün mərhələləri göstərir ki, müasir müstəqil Azərbaycanın inkişafı məhz Onun yorulmaz, çoxşaxəli fəaliyyəti sayəsində mümkün olmuşdur. Heç kimə sirr deyil ki, Ulu öndərin əsasını qoyduğu siyasət Prezident İlham Əliyev tərəfindən müasir dövrün tələbləri və reallıqlarına müvafiq surətdə uğurla davam etdirilir. Bu baxımdan, müasir müstəqil Azərbaycanın hazırkı və gələcək inkişafını necə dəyərləndirirsiniz?\n– Bu bir faktdır ki, Ümummilli Liderin ən böyük xidməti Azərbaycan dövlətinin sonrakı dövr üçün inkişafını, xalqın bugünkü və gələcək rifahını, təhlükəsizlik, sabitlik və tərəqqi şəraitində yaşamasının dönməzliyini təmin edən siyasi xadimi yetişdirməsi oldu.\nTəbii ki, Heydər Əliyev irsi Azərbaycanın gələcək inkişafı üçün fundamental əsas kimi çıxış edir. Lakin XXI əsrin əvvəlində dünyadakı proseslər də dəyişirdi. 2003-cü ilin ortalarında Ulu Öndərin qəbul etdiyi vacib qərarlardan biri cənab İlham Əliyevin sonrakı 5 illik dövr üçün prezidentliyə namizədliyinin irəli sürülməsi idi. Yeni Azərbaycan Partiyası da bu qərarı yekdilliklə dəstəklədi. Xalq böyük səs çoxluğu ilə İlham Əliyevi dövlət başçısı seçməklə bu davamlı inkişafın təmin olunmasına böyük dəstək verdi. Çünki, istər xarici, istərsə də daxili siyasətdə əsası Ümummilli Lider tərəfindən qoyulan bu siyasi xətt davam etdirilməli idi. Bu da bir həqiqətdir ki, xaricdəki bəzi iqtisadi və siyasi dairələrin dəstəyi ilə daxildə məqam gözləyən qüvvələr var idi və onlar 2003-cü ilin oktyabrında keçirilən prezident seçkisindən sonra sabitliyi pozmağa cəhd etdilər. Lakin Ulu Öndərin əsasını qoyduğu Azərbaycan dövlətçiliyinin sarsılmaz olduğu həmin dövrdə bir daha sübut olundu.\nBundan sonra Azərbaycanda sabitlik və inkişaf dövrünün yeni mərhələsi başladı. Bu 15 ildə Azərbaycanın rifahı, çiçəklənməsi, ölkəmizin regionda və dünyada nüfuzunun daha artması, beynəlxalq hüququn ən mühüm aktorlarından birinə çevrilməsi, vətəndaşların, dövlətin təhülkəsizliyinin müdafiəsi yönündə çox mühüm addımlar atılıb. Azərbaycan dövlətinin hərtərəfli qüdrətli dövlətə çevrilməsi üçün Azərbaycan Prezidenti İlham Əliyevin bu illər ərzində atdığı addımlar beynəlxalq dairələr tərəfindən də dəstəklənir. Artıq etiraf edilir ki, Azərbaycan son 15 ildə olduğu qədər qüdrətli və qətiyyətli mövqeyə malik olmayıb.\nBugünkü uğurlarımız üçün əlbəttə ki, ilk növbədə Heydər Əliyev şəxsiyyətinə, onun müəyyənləşdirdiyi ideoloji, siyasi xəttə və bu xətti davam etdirmək üçün siyasi varisliyi üzərinə götürmüş İlham Əliyevə borcluyuq.\n– Bahar xanım, Ümummilli Liderin banisi olduğu Yeni Azərbaycan Partiyasının rəhbərliyində təmsil olunan bir şəxs kimi hakimiyyətə gəldiyi və dövlətçiliyimizin qurulmasının sonrakı dövrlərində Ulu Öndər Heydər Əliyevlə bağlı xatirələrinizi bölüşməyinizi istərdik.\n– Mən Ulu Öndərlə ilk dəfə 12 yaşımda görüşmüşəm. Elə o zamandan da Heydər Əliyev şəxsiyyəti mənim üçün ideala çevrilib. Əldə etdiyim bütün uğurlarımda da Ümummilli Lider və onun ideyalarına sadiqliyin mühüm rol oynadığına dərindən inanıram. Heydər Əliyevin gənclərə və onunla birlikdə Azərbaycana xidmət yolunu seçənlərə göstərdiyi diqqəti heç vaxt unuda bilmərəm.\nOnu qeyd edim ki, Ümummilli Lider biz qadınların dövlət və ictimai həyata cəlb olunmağımıza xüsusi əhəmiyyət verməklə yanaşı, kadr kimi formalaşmağımıza da xüsusi diqqət yetirir və yeri gəldikdə bizi hər cür təhlükələrdən qorumağa çalışır, uğurlarımızı şəxsən dəyərləndirirdi. Bir YAP üzvü, Azərbaycan qadını kimi bu diqqət və himayəni həmişə üzərimdə hiss etmişəm. Mən özümü şanslı insanlardan biri hesab edirəm ki, Onu tanımışam, onunla ünsiyyətdə olmuşam, onun tapşırıqlarını yerinə yetirmişəm, onun formalaşdırdığı komandada ən kiçik bir postdan bugünkü tutduğum vəzifəyədək yol keçmişəm.\nUlu Öndərlə dəfərlərlə görüşmək mənə qismət olub. Amma ən yadda qalan hadisələrdən biri haqda danışmaq istəyirəm. 1999-cu ilin dekabr ayında Yeni Azərbaycan Partiyasının I Qurultayı keçirilmiş, YAP İcra Katibliyi yeni formalaşdırılmış və YAP İcra katibinin müavini, Siyasi Şura və İdarə Heyətinin üzvü seçilmişdim.\nMənim üçün çox vacib olan bu seçkidən bir neçə ay sonra 2000-ci il martın 7-də ovaxtkı Respublika sarayında keçirilən ənənəvi bayram tədbirində protokol xidmətinin işçilərindən biri mənə yaxınlaşdı və Ümummilli Lider Heydər Əliyevin əyləşdiyi sırada oturmağa dəvət elədi. Məndən sağda və soldakı kreslolar boş idi. Bu zaman təsəvvürümə gətirmədiyim hadisə baş verdi və Heydər Əliyev zala daxil oldu və mənim yanımdakı kresloda əyləşdi. Tədbirin əvvəlində tanınmış Azərbaycan qadınları haqqında film nümayiş etdirilirdi. Birdən o əlini ekrana uzadıb soruşdu ki, o qadını tanıyırsanmı? Göstərdiyi qadın Azərbaycanın ilk qadın təyyarəçisi Leyla Məmmədbəyova idi . Sonra digər məsələlər, o cümlədən YAP İcra Katibliyindəki işlərlə maraqlandı. Çox maraqlı bir söhbətin tərəfi və soruşulanlar barədə məlumatlı olmağımla onu qane etdiyim üçün sevinirdim.\nHəmin görüşdəki bir məqamı da ilk dəfə dilə gətirmək istəyirəm. Bu hadisənin mənim üçün əlamətdar olmasının digər bir səbəbi partiyada yüksək vəzifəyə çəkilməyimlə bağlı idi. Bəzi dairələrdə “Bahar Muradova kimdir və niyə məhz O” səpkili suallar dolaşırdı. Söhbət əsnasında Ümummilli Lider “Bilirsən də niyə mənim yanımda əyləşmisən?”, – dedi və sonra davam etdi: “Çünki hər kəs bilməlidir ki, sən Yeni Azərbaycan Partiyasının İcra Katibliyinə seçilmisən və səni mən seçmişəm”. Doğrudan da o hadisədən sonra bütün suallar ortadan qaxldı. O müdrik insan bu addımı ilə sanki siyasətə yeni qatılan bir gənc qadını elə ilk növbədə qadınlara və ictimaiyyətə təqdim edirdi. Bu mənimlə bağlı olan maraqlı bir faktdır. Amma mən inanıram ki, Heydər Əliyevin hakimiyyətdə olduğu dövrdə belə bir qayğı, himayə təkcə mənə yox, digər gənclərə də daim göstərilib. Bu da onu göstərir ki, Heydər Əliyev hər zaman yalnız xalqın ümumi deyil, eləcə də ayrı-ayrı şəxslərin fərdi taleyində də böyük rol oynamışdır və bu siyasət bu gün də ölkə Prezidenti İlham Əliyev tərəfindən davam etdirilir.\nOnu da qeyd edim ki, Heydər Əiyev siyasəti “Azərbaycanın uğur formulu”dur və bu siyasətə xidmət etməkdən qürur duyuram. Çünki İlham Əliyevin Sədrliyi altında Yeni Azərbaycan Partiyası Ulu Öndərin yadigarı kimi yeni və müstəqil Azərbaycanın qurulmasında vacib siyasi missiyanı həyata keçirən və bu siyasi xətti davam etdirən siyasi təşkilat kimi işini uğurla həyata keçirir. Məhz buna görə də gənclər başda olmaqla Azərbaycanın bir çox vətəndaşı gələcəyini bu partiyaya bağlayır və partiyamızın sıraları günbəgün genişlənir.\nSonda bir daha qeyd edim ki, 10 mayda anadan olmasının 96-cı ili tamam olan Ümummilli Lider Heydər Əiyevi böyük ehtiramla yad edirəm. Qətiyyətlə və əminliklə deyirəm ki, Ulu Öndər Heydər Əliyev bir tarixi şəxsiyyət, ölkə başçısı, partiya rəhbəri və bir insan kimi onu sevənlərin qəlbində hər zaman yaşayacaq.\n“Qarabağ Azərbaycandır!” hərəkatı xalqımızı torpaqlarımızın işğaldan azad edilməsinə doğru məqsədini daha da yaxınlaşdırır 15 Oktyabr 2019\nÜmummilli Lider Heydər Əliyev müstəqil Azərbaycanın inkişaf salnaməsinin müəllifidir 11 Oktyabr 2019\n10 oktyabr 1993-cü il – müstəqil Azərbaycan üçün yeni tarixi mərhələnin başlanğıcıdır 09 Oktyabr 2019\nÜmummilli Lider Heydər Əliyevin ölkəmizə rəhbərlik etdiyi 1993-2003-cü illər milli dövlətçilik tariximizə sabitlik və inkişaf dövrü kimi yazılıb 08 Oktyabr 2019\nUğurlarımızı həzm etməyən ünsürlər inkarçılıqla özlərinə qarşı ictimai qınağı daha da gücləndirirlər 07 Oktyabr 2019


Bakıda yeni yanacaqdoldurma məntəqəsi açılıb - SƏNAYE - Fins.az\nBakıda yeni yanacaqdoldurma məntəqəsi açılıb\nBu gün Bakının Badamdar qəsəbəsi, Xarici dairəvi yol, yeni avtomobil bazarının yaxınlığında “SOCAR PETROLEUM” QSC-yə məxsus ən yüksək standartlara cavab verən SOCAR brendli ikinci sıxılmış təbii qaz (STQ - beynəlxalq miqyasda CNG, yəni “Compressed Natural Gas”) yanacaqdoldurma məntəqəsinin (YDM) rəsmi açılış mərasimi olub.\nFins.az SOCAR-a istinadən xəbər verir ki, bununla da, ümumilikdə, respublikamızda "SOCAR" brendi altında fəaliyyət göstərən YDM-lərin sayı 27-yə çatıb. Tədbirdə SOCAR-ın prezidenti Rövnəq Abdullayev və şirkət rəhbərliyinin nümayəndələri iştirak ediblər.\nSOCAR prezidenti R.Abdullayev yanacaqdoldurma məntəqəsinin rəsmi açılışını bildirən rəmzi lenti kəsib, Azərbaycan ərazisində “SOCAR” brendi altında fəaliyyət göstərən yanacaqdoldurma məntəqələri şəbəkəsinin aktiv şəkildə genişləndiyini vurğulayıb. Tədbirdə qeyd olunub ki, II sıxılmış təbii qaz məntəqəsinin istifadəyə verilməsi Azərbaycan Respublikasının möhtərəm Prezidenti cənab İlham Əliyev tərəfindən həyata keçirilən davamlı sosial-iqtisadi yüksəliş, xalqımızın maddi rifah halının durmadan yaxşılaşdırılması xəttinin gerçəkləşdirilməsi istiqamətində daha bir uğur kimi əlamətdar hadisədir. Hazırda ölkəmizdə 2,6 trln. kubmetr təsdiqlənmiş və 7 trln. kubmetr potensial qaz ehtiyatı mövcuddur. SOCAR ölkəmizdə hasil olunan təbii qaz həcmlərinin Türkiyə və Avropa Birliyi dövlətlərinə nəql edilməsi məqsədi daşıyan möhtəşəm Cənub Qaz Dəhlizi layihəsini həyata keçirməklə dünyada enerji mənbələrinin diversifikasiyasına, qlobal enerji təhlükəsizliyinə mühüm töhfə verir.\nSOCAR-ın prezidenti R.Abdullayev eyni zamanda qeyd edib ki, Azərbaycan vətəndaşlarının, yanacaq istehlakçılarının daha səmərəli qaz yanacaqları ilə təchiz olunması daim diqqət mərkəzindədir: "Təbii qazın hasilatı və nəqli istiqamətində qazanılan nailiyyətlər bizi ölkə daxilində sıxılmış təbii qaz məntəqələri şəbəkəsinin qurulması layihəsini həyata keçirməyə ruhlandırır. Qeyd etmək istəyirəm ki, hazırda dünya miqyasında STQ yanacağına tələbat sürətlə artmaqdadır. STQ daha sərfəli alternativ mühərrik yanacaq növü sayılır və ekoloji baxımdan daha effektiv, eyni zamanda daha təhlükəsiz yanacaqdır. STQ benzinə görə karbon monoksid qazını 80% daha az emissiya edir. Bu layihəni həyata keçirməklə SOCAR ölkə ərazisində ekoloji vəziyyətin daha da yaxşılaşdırılmasına öz töhfəsini verəcək”.\nDaha sonra SOCAR prezidenti və tədbir iştirakçıları yanacaqdoldurma məntəqəsində yaradılan şərait, YDM-in strukturu, burada tətbiq olunmuş elm və texnologiyanın ən son nailiyyətlərini özündə əks etdirən müasir avadanlıqlarla tanış olub. Bildirilib ki, yeni açılan məntəqədə son model Yaponiya istehsalı olan 5 yanacaqpaylayıcı kalonka quraşdırılıb ki, onlardan 2-si STQ satışını həyata keçirəcək. YDM-də STQ ilə yanaşı, “Super”, “Premium”, A-92 (benzin) və dizel tipli yanacaq məhsullarının satışı reallaşdırılacaq. YDM-də nağdsız satış üçün POS-terminallar, “SOCAR” yanacaq kartı, “ASAN”, “E-manat” ödəniş terminalları, yanacağın satışına və çənlərin vəziyyətinə nəzarət etmək üçün avtomatik sistem kimi innovativ yeniliklər tətbiq edilib. Məntəqədə 30 nəfər işçi çalışır.\nTədbirin sonunda SOCAR prezidenti Rövnəq Abdullayev “SOCAR PETROLEUM” QSC-nin kollektivini yeni YDM-in istifadəyə verilməsi münasibətilə təbrik edib, əməkdaşlara uğurlar arzulayıb.\nQeyd edək ki, dünyada STQ ilə işləyən nəqliyyat vasitələrinin sayı 26 mln.dan, müvafiq yanacaqdoldurma stansiyalarının sayı isə 31 mindən çoxdur. Beynəlxalq Təbii Qazla İşləyən Nəqliyyat Vasitələri Assosiasiyasının statistikasına əsasən, son illərdə təbii qaz istifadə edən nəqliyyat vasitələri bazarının həcmi ikirəqəmli əmsal üzrə artıb. Bu yanacaq növünün ən çox istifadə edildiyi ölkələrin sırasında Çin, İran, Hindistan, Pakistan, Argentina, Braziliya, İtaliya və digər Avropa ölkələrini görmək olar.


Ötən il yol-nəqliyyat hadisələri 750 nəfər həlak olub\nEv Cəmiyyət Ötən il yol-nəqliyyat hadisələri 750 nəfər həlak olub\n2017-ci ildə ölkənin avtomobil yollarında 1833 və ya 2016-cı illə müqayisədə 8,6 faiz az yol-nəqliyyat hadisəsi baş verib.\nBu barədə Dövlət Statistika Komitəsi (DSK) məlumat verib.\nMəlumatda bildirilir ki, bu hadisələr nəticəsində zərər çəkən şəxslərin sayı 10,6 faiz azalaraq 2469 nəfər olub. Onlardan 750-si həlak olub, 1719-u isə yaralanıb. Hadisələrin 43,5 faizi gündüz, 38,0 faizi gecə, 18,5 faizi isə toran vaxtı baş verib, 29,0 faizi həftənin şənbə və bazar günlərinə təsadüf edib.\nBütün yol-nəqliyyat hadisələri – cəmi 1833 91,4\nmagistral avtomobil yollarında 225 86,5\nyaşayış məntəqələrində 1608 92,1\ngündüz vaxtı 797 90,3\ntoran vaxtı 340 86,5\ngecə vaxtı 696 95,3\nquru yol örtüyü 1751 93,7\ndigər (yaş, buz və s.) 82 59,9\nZərərçəkənlərin sayı, nəfər 2469 89,4\nhəlak olanlar 750 98,8\nyaralananlar 1719 85,8\nNəqliyyat vasitələrinin sərxoş vəziyyətdə idarə olunması səbəbindən ölümlə və ya bədən xəsarəti alınması ilə nəticələnən 29 hadisə baş verib, nəticədə 16 nəfər ölüb, 25 nəfər isə yaralanıb. Belə hadisələrin 75,9 faizi minik avtomobillərinin sürücüləri tərəfindən törədilib.\nƏvvəlki məqaləAllahşükür Paşazadə: “Dindarlara yaradılan şəraitdən narazılıq etsək, Allaha da xoş getməz”\nNövbəti məqalədəSaakashvili: “Poroshenko-nu mütləq məğlub edəcəm, onun vaxtına çox qalmayıb”\nİki azərbaycanlı məhkum həbsxanadan qaçıb – [Foto]\nUkrayna Saakashvili-yə sığınacaq verməkdən imtina edib


SABİQ DEPUTAT DEDİKLƏRİNİ DANARAQ MƏTBUATI HƏDƏLƏDİ... - Səs yazısı yayıldı / AUDİO\nKarantin rejimini pozaraq avqustun 18-də Novxanıda qızına toy edən və bu səbəbdən 15 sutka müddətinə inzibati qaydada həbs olunan sabiq deputat İlham Əliyev və onun qudası Rövşən Mustafayev bu gün azadlığa çıxıb.\nMəlumata görə, azadlığa çıxan sabiq deputat məlum toydan sonra onun şəklini qoyaraq "mənim kefim kökdür" başlığı ilə yazı verən saytın rəhbərliyini hədələyib.\n"Mən o sayta xəbərdarlıq edirəm, əgər iki gün ərzində mənim o dediklərimin audio yazısını verməsə, onları tapıb cəzalandıracam. Çünki deyilməyən sözə görə insan cəmiyyət qarşısında alçatmaq, nüfuzdan salmaq şərəfsizlikdir. Şərəıfsiz isə cəzalandırılmalıdır" -deyə, Ramiz Mehdiyevin kürəkəni hədə-qorxu gəlib.\nMəlum olduğu kimi, Ramiz Mehdiyevin kürəkəni sabiq deputat İlham Əliyev karantin qaydalarını pozaraq, qızına toy etməsi barədə yayılan xəbərlərdən sonra ilk dəfə Demokrat.az-a danışmışdı.\nSabiq deputat hələ o zaman hər şeyin yaxşı olduğunu söyləmişdi: "Mənim kefim yaxşıdır, elə edin ki, kefimiz yaxşı qalsın. Bu barədə heçdə danışmayaq, başını buraxın getsin. Hər şey qaydasındadır. Heç kimə cavab vermək istəmirik. Sağ olun!".\nBu gün isə o, həmin açıqlamasını danmağa başlayıb:\nDemokrat.az sabiq deputat İlham Əliyevin sözügedən açıqlamasının səsyazısını təqdim edib:


Qadının özünü təqdim etməsi » Qadin.Net ~ İlk milli qadın portalı... Azərbaycan xanımlarına...\nMəlumdur ki, kişiləri ilk növbədə qadınların ayaqları, xüsusilə də gəzərkən atılan addımlar və ayaqların qoyuluşu cəlb edir. Ona görə də qadınlar gəzən zaman bir ayağını qaldırıb digərini yerə qoyarkən birinci dabanlarını yox barmaqlarını yerə basmalıdırlar. Belə olan halda yüngül və cazibədar yeriş alınır. Oturan zaman da fikir vermək lazımdır ki, ayaqların cazibədarlığına xələl gəlməsin.\nQadınların əksəriyyəti fikirləşir ki, gözəlliyin 4 əsas şərti varsa, bunun 3-ü makiyajdan asılıdır. Amma yadda saxlamaq lazımdır ki, üz cizgiləri, gülüş, mənalı baxışlar, cazibədarlıqda kosmetik vasitələrdən öndə dayanırlar. Kosmetik vasitələr isə sadəcə qadınların təbii cazibəsini gizlədirlər.\nCazibədar təbəssüm, gülüş insanlara müsbət enerji verir. Gülərüz olmağa çalışmaq lzımdır. Amma dişlərini göstərərək ürəkdən gülmək ancaq dişləri qaydasında olan xanımlara məsləhətdir. Dişləri qaydasında olmayan xanımlara isə cazibədar təbəssüm də kifayətdir.\nƏgər fikir vermisinizsə, məclislərdə həmişə danışıq qabiliyyəti olan insanlar diqqət mərkəzində olur. Odur ki, yadda saxlayın! Sakit qəmli dayanan qadınlara kişilər heç gözlərinin ucu ilə də baxmırlar. Göz yaşı da kişiləri ələ keçirmək üçün güclü silahdır. Amma bundan tez-tez istifadə etmək də təhlükəlidir. Daha güclü silah isə susmaqdır. İnanın ki, siz susmaqla çox şeyə nail ola bilərsiniz!\nOna görə də qadınlar gəzən zaman bir ayağını qaldırıb digərini yerə qoyarkən birinci dabanlarını yox barmaqlarını yerə basmalıdırlar.\nBuna heç fikir verməmişdim. Bəlkə mən də birinci dabanımı qoyuram\n24 aprel 2016 09:40\nbeli deniz dediklerinle raziyam mencede eledi\n23 aprel 2016 12:54\nƏlbəttə Qadın ciddi olduğu qədər də gülərüz və mehriban olmalıdır.\n23 aprel 2016 12:52\nOdur ki, yadda saxlayın! Sakit qəmli dayanan qadınlara kişilər heç gözlərinin ucu ilə də baxmırlar.\nDeməli belə çıxır ki, şitlik eləmək lazımdır, ancaq şişirtməmək şərtilə